Aldundiak Bizkaiko museoekin ospatuko du Museoen Nazioarteko Eguna, herritarrak museo horien “boterea sentitzera” gonbidatuz - Komunikazioa - Bizkaia.eus\n2022(e)ko maiatzaren 16(a) 11:00\nBizkaiko Foru Aldundiak "Museoen boterea sentitu-Siente el poder de los museos" ekimena antolatzen du lurraldean, Museoen Nazioarteko Egunaren barruan. Ospakizun honen helburua Bizkaiko 44 museo ikusaraztea da, herritarrek lurraldearen museo-aberastasuna ezagutu dezaten. www.museoeneguna.eus webguneak lurraldeko museo guztiak erakusten ditu eta horiek guztiak bisitatzera animatzen du, Bizkaiko museo-eskaintza anitza ezagutzeko.\nLorea Bilbao Bizkaiko museotako ordezkariekin\nBizkaiko Foru Aldundiak, beste urte batez Museoen Nazioarteko Eguna ospatzeko ekimena bultzatu du, Bizkaiko 44 museoekin lankidetzan; efemeride hau maiatzaren 18an ospatzen da. Oraingo honetan ICOMek (Museoen Nazioarteko Kontseiluak) "museoen boterea" azpimarratzen du, eta ildo horretatik Foru Erakundeak herritarrei Bizkaiko museoen aniztasuna eta aberastasuna eskuratzen laguntzea erabaki du.\nMuseoak aktibo daude eta jarduerak eskaintzen dituzte urte osoan zehar. Hori dela eta, oraingo honetan Foru Aldundiak museo horien garrantzia eta eginkizuna azpimarratu nahi ditu, ez bakarrik efemeride honen inguruan, baita urteko egun guztietan ere. Horrela, edizio honetan inguratzen gaituen munduan duten botere eraldatzaileari buruz hausnartzera gonbidatzen da. Aurkikuntzak egiteko leku paregabe gisa gure iragana erakusten digute eta gure buruak ideia berrietara irekitzen dituzte, etorkizun hobea eraikitzeko funtsezko bi urrats.\nLorea Bilbao Ibarrak, Euskara, Kultura eta Kirol diputatuak, aurkeztu du ekimena, Asier Madarietak, Bizkaikoako (Museoen Nazioarteko Eguna ekimenaren erakunde koordinatzailea) zuzendariak eta Bizkaiko museoetako hainbat ordezkarik lagunduta. Lorea Bilbao Ibarrak azaldu duenez, Museoen Nazioarteko Egunean Bizkaian urte osoan zehar dagoen museoen eskaintza zabala aldarrikatu nahi dugu, herritarrek ezagutu dezaten Bizkaian 40 museo eta ondare zentro baino gehiago daudela, eta horiek guztiek urte osoan eskaintza anitza dutela, edozeinek aurkitu dezakela disfrutatzeko plan zoragarria museotan ere. Jendeak museoen indarra deskubritzea nahi dugu. Diputatua adierazi du adin guztietakoentzako lekuak direla, jarduera ezberdin eta askotarikotarikoak eskaintzen dituzten tokiak eta gainera, museo bakoitzak bere izaera izan eta erakusten duela. Museoak ezagutzaz beteriko lekuak dira, gure jendearekin elkartzen gaituzte, ikerketa sustatzen dute, herriak eta hiriak eraldatzen dituzte, mundua ulertzen laguntzen dute … museoek gizartea aberasten dute. Hau guztia da museoen boterea. Eta kontuan izan museoen boterea, indarra ez dutela Museoen Nazioarteko Egunean bakarrik, urte osoan baizik .\nEdizio honetan Bizkaiko hogeita zortzi udalerritako berrogeita lau museo izango dira ospakizunarekin bat egingo dutenak: Bilbon, Arkeologi Museoa, Athletic Club Museoa, Bilboko Arte Ederren Museoa, Bilboko Berreginen Museoa, Itsasmuseum Bilbao, Eliz Museoa, Euskal Museoa, Euskal Abertzaletasunaren Museoa, Guggenheim Bilbao Museoa, Pasio-Irudien Museoa, Bilboko Zezen Museoa eta Euskararen Etxea; Euskal Herriko Meatzaritzaren Museoa (Abanto-Zierbena); Txakolingunea (Bakio); La Encartada Fabrika-Museoa (Balmaseda); Balmasedako Pasio Biziduna C.I.; Burdinazko Hesiaren Museo Memoriala (Berango); Arrantzaleen Museoa (Bermeo); Margarita María Museoa (Berriz); Ekoetxea Urdaibai (Busturia); Antzasti Euskaldunon Etxea (Dima); Durangoko Arte eta Historia Museoa (Durango); San Balentin Berriotxoakoaren Museoa (Elorrio); Loizaga Dorrea (Galdames); Urdaibai Bird Center (Gautegiz Arteaga); Euskal Herria Museoa (Gernika-Lumo); Bakearen Gernikako Museoa (Gernika); Bizkaia Zubia (Getxo); Museo Antigua Fábrica de Dolomitas (Karrantza); Santimamiñe (Kortezubi); Medikuntzaren Historiaren Euskal Museoa (Leioa); "Andrés de Urdaneta" Natur Historiaren Museoa (Loiu); Hontza Museoa (Mañaria); El Pobal burdinola (Muskiz); Orozkoko Museoa (Orozko); Butroeko Plasentia Museoa (Plentzia); Rialia-Industriaren Museoa (Portugalete); Agurtza Arrantza-Teknikaren Interpretazio Zentroa (Santurtzi); Santurtzi Itsasoa Interpretazio Zentroa (Santurtzi); Enkarterriko Museoa (Sopuerta); Museo de Orduña Hiria Museoa (Orduña) eta Museo Simón-Bolívar Museoa (Ziortza-Bolibar).\nHerritarrek horien guztien aberastasun museistikoa ikusteko aukera dute www.museoeneguna.eus webgunearen bidez, web horretan guztiek eratzen duten Bizkaiko Museo Nagusia biltzen delako.\nHorixe da Bizkaiko Foru Aldundiak eta lurraldeko museoek herritarrak ekimenean aktiboki inplikatzeko egiten duten galdera. Erronkarekin bat egiteko herritarrek bideo batekin erantzun beharko dute Facebook eta Instagram sare sozialen bidez. Parte-hartzaile guztiak zozketa batean sartuko dira. Irabazleak bi sarrera lortuko ditu ekimenean parte hartzen duten museoetako bat bisitatzeko eta, gainera, museoak antolatzen duen jardueretako batean parte hartu ahal izango du. Zozketa maiatzaren 17tik ekainaren 17ra egongo da indarrean.\nMuseoen Nazioarteko Egunaren (MNE) urteroko ospakizunaren helburua museoak kultura-trukerako, kulturak aberasteko eta herrien arteko elkar ulertzea, lankidetza eta bakea garatzeko bitarteko garrantzitsuak direla ohartaraztea da. Eguna maiatzaren 18an edo egun horren inguruan antolatzen da duela 40 urte baino gehiagotik; MNE ospatzeko antolatutako ekitaldiek eta jarduerek egun bat, asteburu bat edo aste osoa iraun dezakete. Gero eta museo gehiagok parte hartzen dute munduko ospakizun honetan: iaz 37.000 museok hartu zuten parte ekitaldian 158 herrialde eta lurraldetan.\nLorea Bilbao (mp3 3.8 MB)\nMuseoen Nazioarteko Egunaren eskuliburua (pdf 2.7 MB)


Errepideetako lanekin jarraituko du Aldundiak - Araba - Alea.eus\nErrepideetako lanekin jarraituko du Aldundiak\nErredakzioa 2020-05-19 08:49\nN-240 errepideko lanak udazkenean amaitzea dago aurreikusita. /Alea\nHiru proiektu nagusien inbertsioa 30 milioi eurotik gorakoa da.\nBide Azpiegituren eta Mugikortasunaren Sailak jakinarazi du aurten errepideak hobetzeko abian jarritako proiektuekin jarraituko duela; N-240 errepidea, Legutio inguruan, eta A-625 errepidea, Amurrio eta Urduña artean, berritzeko aurreikusita zegoen inbertsioari eutsiko dio, bai eta Azazetako zeharbidea urbanizatzeko eta trafikoa baretzeko sistemak hornitzeko inbertsioari ere.\nHiru proiektu horien inbertsioa, guztira, 30 milioi eurotik gorakoa da, eta horietatik 12 milioi euro 2020ko ekitaldi honetan erabiliko dira, foru aurrekontuetan jasota dagoen bezala.\nJavier Hurtado Bide Azpiegituren foru diputatuak azaldu du arlo honetako urteko aurrekontuak birmoldatzen ari direla oraindik, eta horretarako lau irizpide oinarri: "gizarte politikak lehenestea, pertsona zaurgarrienak artatzeko eta babesteko; segurtasuna finkatzea politika publikoen ardatz nagusi gisa, bai errepideen arloan, bai garraioaren arloan; inbertsio publikoa erabiltzea ekonomia eta enplegua mantentzeko tresna gisa; eta mugikortasun jasangarria bultzatzea".\nHala, abian diren proiektu nagusiekin jarraituko dutela esan du, zehazki N-240 errepidea egokitzeko lanekin Legutio inguruan eta A-625 errepidea hobetzeko lanekin Amurrio eta Urduña artean. "Bi kasuetan, bihurgune arriskutsuak eta sestra aldaketak kentzeko, finketarako eta industrialdetarako sarbide seguru berriak sortzeko eta, azken batean, istripu tasa handia zuten bide zatietako segurtasuna hobetzeko obrak dira". N-240 errepideko lanak 2020ko udazkenean amaitzea dago aurreikusita; A-625 errepideko lanak, berriz, 2021. urtearen amaierara arte luzatuko dira. "Azazetako zeharbidea urbanizatzen eta trafikoa baretzen jarraituko dugu: aurrekoekin alderatuta esku hartze apala da, baina herri honen aspaldiko eskaera bat asetzen du. Zeharbide berria errealitate bihurtuko da datorren ekainean", gaineratu du.


Prakerre ta Motrollo esan, eta txakurra ta katua esan, Arribil'tarrentzat gauza bardiña zan, ain zan andija arek euken alkar ikusi eziña.\nEzin ixaten eben alkar artu ezetan be; naikua zan batak eguna zala esatia, bestiak gaba zala esateko; beti batak bayetz eta bestiak ezetz. Pelota-jokuan, eta bolalekuban, eta karta jokuan, eta auteskundietan, edozetariko jokotan aurrez-aurre beti aurkitxen ziran. Errikuak esatebenez, ardandegijan bertan be, batak ardao zurija eskatzen ba'eban, bestiak ardao baltza. Alkarren onduan, urrumaka ta uliak astinduta otso bi lez egon biar beti.\nEuren tayu ta ixakeretan be ezin ziran ixan bardingeaguak. Prakerre, txakur jezarri bat baño andijagua etzan; gorputzez argala, samaz luzia, arpegiz estuba, sudurra luze ta makotuba, begijak txikijak eta barru-barruban sartubak, bixerra mietza, ta buruba txikitxua. Bizkorra zan bera, dantzari nekegabia, barritxu andija, itz utsa; pirri nausijenetaikua, leku gustijetan lenengua beti ixan gura ixaten eban, eztabaida danetan orijuaren antzera berak igon biar iñok baño gorago, ta onetarako bere indarrak laguntzen ezeutsonez, gibel gaizto ta demontretakua zan, eta bada-ezpadakuan, aizto luze bat gerrikuan erabilten eban.\nMotrollo, barriz, erraldoe andi ta zabala zan; burutzar ikusgarrija eban, ule zapa baltz sarratu bategaz estalduta kokotetik asi ta begijen ur-urreraño; bepurubak, matrallak, sudurra, ezpanak, andi ta trauskillak ebazan, sutegiren baten mallukadaka egiñak irudijela. Bixerra be sarratuba, buruko ulia lez; azala, baltz gorrizkea, begirada itxala, abotsa lodi ta astuna. Oso indartsua zan; itzak, gitxi ta neurtuta lez jaurtiten ebazan; matrakan nekez asten zan, baña bein asi ezketiño, itz asko egin baño lenago bere besoetako gabi astunak erabiltzen ebazan, eta orduban bildurgarrija zan.\nMutil txikitxuak zirala erne zan euren artian gorrotua. Zetatik? Batek-baki!\nGixonen bijotzetan azi txarra ernetia ezta arritxeko; euretan landara gaiztuak ain erraz ta ugari urteten dirala ikusirik esan leike azi barik berez jayoten dirala, edo bertan dagozan erro zatiren batetik dakarrela jatorrija. Azitik ba'datoz be, nok galerazoko dautso azijari norberen soluan jausten? Aixiak dakar, edo urak dakar, edo aberetxuren batek dakar, edo bai-dator arerijua gabaz ta ereiten dau.\nGero, jayo daitezanian lanak egin biar dira! Orduban ondo ikusten dira! Ordubantxe bai eskuz edo atxurrez atara biar dira ta garbitu biar da solua, landara onak emon dagijezan igali eder zorijontsubak! Augaitik itandu biar da zelan geitu zan mutillen gorrotua, ez zetatik erne zan.\nPrakerretxo ta Motrollotxo txikitan edozer ezerezkerigaitik burrukan ibilten ziranian, zenbat bidar jazo ete-zan egotia urrian gixon pilloren bat, eta onek, mutillak banandu ta bakian ipiñi biarrian, amorratu ta sututen ebezan, eurai begira alditxo bat emotiarren, onetariko esakerakaz:\n— Ia, Prakerre, gogor, arrayua, eztagijela esan makalak garanik! bere auzotegitarrak.\n— Ia, Motrollo, ez ukatu, euria dok ori ta!\nNoz-edo-noz burrukea amaitzen eben, nekatzen ziralako ez euren amorruba gitxitzen zalako, berau erakusten ebela begirakun ta esakun gaiztoekaz, ta etxeratzen ziran soñekuak loitu ta urratuta, sudurretik odola dagijola, ta arpigitxoetan baltzunen bat edo beste ukabilkadakaz egiñak.\nEtxera elduberan, an ixaten ziran garrazijak; bakotxaren amak, burura esku bijak jasota, samako zanak asarrez andituta, begijak txingarrak irudijela, urteten zan semiagana didarka:\n— Nok ipiru au era orretan? Nor ixan da neuk neure atzamarretan ito daidan? Beti ixan ixango da urlia txakurtua! Oraintxe, geroko itxi barik, juango naz taraska orreri esatera azikera obia emon dagijola bere txakurkumari. Bai ta laster gero!\nAlkar aurkitxen ziran emakume bijak eta euren aboetatik, kerexak bata bestiagaz katigatuta otaratik lez, urteten ziran iñok asmau ezin leikezan itz zikin, irain eta txakurkerijak; sarri, ondoren, alkarri oratuta lotsagarrizko burrukea egiten eben, eta, dana mutikoen eurrian!\nAu ezeze, gero, gurasoekandik artzen ebezan onu deungak, amorruz emonak:\n— Ollanda demoniño ori! Iñoz agaz burrukan asten ba'az, ezakit ondora etorri buruba austen ezpa'dautsak, ezpabe neuk sayetsok berotuko dauskadaz, epel, irabijo bako, eztakit zelako ori.\nBertan-bera itzijaz bakarrik, solua jorratu ta zainduten ezpa'da, geituaz da geituaz ba'duaz bedar galgarrijak, eta azkenez, erindako azijetatik datozan landara onak itoten ba'dabez, zer ezeteda jazoko, bedar txarrak ainbat lasterren atara biarrian, eurai lagunduten ba'yake?\nJakiña, ixan biar leuken, eta ixan be ixango zan solo edo baratz, igali ta lora ederrez betia, larra bat egingo da, sasija ta otea ta arantzea baño besterik eztaukona.\nZelango zenbatza emon biarko eben Erabagile Nagusija'ren aurrian Prakerre ta Motrollo'ren guraso ta errikidiak, aixia emon eutsoelako aren bijoztxubetan ixitu zan gar txikijari, putz bategaz itxali eitekenari?\nArribil'go ardandegijan, igande goiz baten Meza nagusi ostian, gixon taldetxo bat eguan euren eztarri egarritubak ardao zuriz bustitzen. Geyenak lurgiñak ziranez, autuban eragoyoen eguraldi ta baso ta solo ta abere ta onetariko gauzetzaz. Guenian gaste batek aitatu eban arratzalde artan Arribil'dik ez urrin egin biar zan erromerija.\n— Mutillak, errosarijo-ostian erromerijara juan biarko yuagu dantzaldi bat egiteko.\n— Juan ez ostera? Ori zetan esan bez.\n— Baña, itunduta zagoze neskatillekaz?\n— Bai, Prakerre ain ospe zalia dan lez, or ibilli dok batzui ta bestei itz egiten, gaur andijenetaikua egin biar dala ta.\n— Errotabe'ko neskatilleari be itz egin ixango yautsok orrek.\n— Baña mutillak, egija ete-da Motrollo be neska orren atzian dabillala?\n— Egija dok bai.\n— Andija dok eurena orraitio! Orain arte etxoek euki ba sekulan gauza baten naya, ta, orra! iñoz alkartu dozak nai baten, iñoz baño asarriago geratzeko.\n— Eta, zeñi arpegi emoten yautsok neskatilliak?\n— Ziur ezer etxakiagu, baña zurrumurruba dok ortik ziar, Motrollo'gana daukola zer geyago.\n— Arrayetan, ederra be badok eta!\n— Eztok aingerua, baña beste erkiñaren aldian gixon-itxurea yaukok beñipein.\n— Bai, gixon-itxura ederra! Arimea aldendu ezkero, naiz kanpotik naiz barrutik ori ta astozar andi bat aren baten.\n— Ba, Prakerre'gaz eskondu edo tximiño bategaz eskondu, etxakiat neuk zer gura ixango neuken geyago.\n— Arratzaldian an ixango dozak bijak.\nOrduban, ardandegijan eguan zar batek esan eutsen mutillei: Jaungoikuarren, eurokaz arduraz ibilli zaiteze, ezbiar bat jazo eztaiten danoen lotsagarrirako.\n— Goguan artuko dogu zeuk diñoskuzun ori, Juenanton; baña eztogu uste burrukaldi ta zartada batzuk baño geyago jazo leitekenik.\n— Etxakiat ba. Neskatillea Prakerre'gana ballegok, biarba Motrollo errazago baketuko litxakek, bestia baño gixonagua dalako; baña esan dozuben erara gauzak dagozan ezkero, beste kontu bat da. Prakerrek, txikija ta ziztriña dalako burla egin dautsoela uste ixango yok eta zoratuko yakok, eta edozer ezbiar egiteko bidiak artu leikezak.\n— Ixan leiteke, baña ixan ta be, zer? Aiztua ba'darua be, Motrollo ezta aren bildur, belarrondoko bategaz urriñera bidalduteko biar dan baño saspi bidar indar geyago dauko ta.\nArratzaldian, erromerija zan lekuko zalaitxua bete-beterik eguan albo-errijetako gasterijaz; an ebiltzan auts-artian, arpegijak gorri-gorri ta ixerdija tantaka erijoela, eguzkijak eta ardauak eta eurak erabillen arluak berak emoten eutsien beruagaz, arnas-estuka nekiaren-nekez, baña ori gora-bera, danak barreka ta pozarren.\nPrakerrek aurresku bat egin eban, erabilli ebazala iñun diran anka-biyorkadak eta kirimillak, guztiz bizkorra zan ta; lagun gustijak berari begira egozan, eta Arribil'tarrak sokan piskat arrotxo ebilzan alako dantzari urtena eurendarra zalako. Errotabe'ko Marikrus ekarri eutsoen lagun, eta sokan sartu baño len, arek ixan ziran txotxolokerijak Prakerrek egin ebazanak neskatilleari eder egitiarren! Jaurti eban bere txapel gorrija Marikrus'en oñetara, ta asi zan artazika ta morapillaka bere anka bizkorrakaz txilibituaren soñu arin bategaz lagunduta, atzera ta aurrera, ta gora-goraka, ta milla jira-biraz; artian, neskatillea irri barreka, pozarren, nasai-nasai ta arro eguan, zelan ez? etzan emakumia bestelan ixango! Prakerre'k au ikusijaz bere-artian iñuan: «Ze Motroillo ta ze morrollo! aurreko oni kendu dautsot bijotza; lora kutun au eztago astozar aren ezpanetarako.» Ta gero uste au bide zala pozen-pozaz erdi zoratuta txotxolotuta ibilli zan arratzalde gustijan Txandia beria ixan zan.\nMotrollo barriz erreten egon zan, eta bein baño sarrijago ezeban asko biar ixan bestiagana juan eta bertan ostikoka eyotuteko.\nEtxerantz abijau ziranian gure Arribil'tarrok, Prakerrek lortu eban Marikrusegaz bakarrian itz egitia; bere bijotzeko ondoezak agertu eutsozan, agin-ataratzalle batek baño barriketa geyagogaz, otza-otzan, bildotza baño apalago; neskatilleak, eskarrak egiñaz, itz-eta-itz adirazo eutson berandu eldu zala, edo besten bategana itzez lotuta aurkitxen zala, edo onakoren bat; orduban bildotzari uliak zerbait aztindu yakozan eta otsotuten asi zan; ekin eutson orraitiño autubari, neskeari atara gurarik ia nor zan itxa artuta eguana, baña neskeak ezeutson esan gura. Onek, autubari ebagi bat emonaz, bere lagunakaz batzeko gurarija agertu ebanian, Prakerre osoro asarratu zan, eta esan eutson:\n— Ori bai-dakit nik nor dan, eztozu esan gura baña.\n— Bai-dakixu ba... zelan zabiz jakin gurarik?\n— Ziur jakitiarren, zeure aotik entzutiarren; baña, itxuraz, orban edo zetakaren bat euki biar dau soso orrek, argitara atara gura eztozunian.\n— Orbanik ba'dauko edo ezpa'dauko ezta iñoren ardurea, neuria baño.\n— Jakingo dogu, geruago jakin biar dan gauzea da ta, Marikrus, ta nik susmetan dodana ba'da zure senargeya, neuk abinduten dautzut etzarala beragaz eskonduko, naiz-ta galerazoteko ludi' gustija erre ta kiskaldu biar ba'litz be.\n— Jo... su!! ezta orrenbeste ixango orraitiño; zu zaran gixonaz gusti ori egitia geyegi dozu.\nAuxe, irri-barrez esanda neskeak igesi eutson bere lagunekana. Prakerre geratu zan odola irakiten ebala, abua ligortuta, bijotza zartadaka, arnasarik artu eziñik, ikaraka, bere abotik jaurti gura ebazan irain ta birauak ezin oguzi ta; sartu yakon bijotzaren erdijan asmo deunga zitala; noz-edo-noz asmo au bete al ixango ebanaren itxaropenak zerbait nasaitu eutson bere barruba, ta batzau zan beste gasteekaz. Amorruba sakonago sartu yakon, errira eldu baño lenago Motrollotzar ikusijaz Marikrusen onduan, eta au ostera udabarriko goiz bat baño arpegi eder ta argijaguaz.\nArribil'era elduberan banatu ziran erromerijakuak aldratxoetan, eta bai-yuazan bakotxa bere auzotegi-aldera abeska ta santzoka; aldratxo onetan emakumiak ziran geyenak; gixonezkuak, ardandegijan sartu ziran geyenak azkenengo zurruta edateko.\nPrakerre ta Motrollo be an ziran. Laster sortu zan matrakea bijen artian, eta Motrollok bestiari emon eutson bultzakadeaz txirikillia lez ziar bota eban jarleku ta mai artera; jagi zan au suge zitalaren amorruaz, edegi eban aiztua, ta ezpanetatik bitsa darijola bai-yuan Motrollo'ri sartzen; onek aulki bategaz lo eban burutik-bera ta Prakerre ostera be lurrera; orduban sartu yakon Motrollo, aiztua kendu ta beragaz bertan triminduteko ustiaz, baña ezin ixan eutson kendu, katuba lez aginka ta ostikoka egiten ebalako. Gusti au igaro zan aida batian; banandu ebezan, Motrollo esku ta besoetatik odola darijola burrukan ebagi batzuk artu ebazalako, ta Prakerre buruban anditu ta zauri batzukaz, bestiagandik arturiko blaustadakaz. Onek, gorrotoz bixi-bixi begijak beteta ebazala, esan eutson Motrollo'ri arrapauko eban lekuban garbituko ebala.\nAlkatiak au entzun ebanian (zer-edo-zer berotxua zan bera) esan eutson: — Zer garbitu edo zer arrayo? Nor garbitu biar dok ik, demoniño orrek? Etxera ixil-ixillik, eta laster juan be gero, aizto ori emen itzita, katu txatxar ori!\nPrakerrek, azkenengo itz ok entzun ebazanian, albuan eukan edontzi bat artu, ta jaurti eutson burura alkatiari, ta odoldu eban; orduban, danen artian oratuta, amorratuta egualako, pizti basati bat ixan balitz lez lotuta espetxera eruan biar ixan eben.\nErromeri eguneko jazoerak ondo ospatsubak ixan ziran erri txiki aretako biztanlientzat.\nJazoera arek bere ardurapian artu zituan Epaikarijak, eta epaitu eban burrukari bijak espetxian gerizpea artu egijela alditxo baten, eta gero Prakerre erbesteratu eitela Arribil'tik lau legua ingurutik at.\nEpaya bete eben. Motrollo eskondu zan Marikrus'egaz, ta maizter edo errenteru jarri zan erriko basetxe baten; Prakerre juan zan biziten andik bost legua bidian eguan erritxo batera, ta an ipiñi ebazan bixargintzea ta zapatagintzea.\nArribil aonan bake-bakian geratu zan; bertako notin zentzudunak ezeben asko biar egun artako odol-ixurtzia ija bedeinkatzeko, bere ondoren, iñoren kalte andi barik, alako bake dontsuba ekarri ebalako; baita uste eben, Motrollok eta Prakerrek alkarrengana eukan gorrotua, urtiekaz bigundu ta azkenez urtu egingo zala. Edozelan be, ondo zan bata bestiagandik urrin eukitia.\nOrraitiño, Prakerre beti Prakerre, ta Motrollo beti kirten andi bat ixango ziran, txikitatik ekarren laztasunagaitik; azikera txarra ixan daun zugatza, lenengo urtietan okertu zana, ta alan andi ta gogorra egin dana nok zuzendu? Jaungoikuak bakarrik bere almenaz, beste iñok ez.\nBaña Jaun Irakasliak biarba orrelako abe okerrak zuzendu barik izten dauz askotan, gustijori ikusi eragiteko zelako ondorenak dakazan azikera gaiztuak, eta beraz ikusi daigun zelan eta zenbat umiak zaindu biar doguzan okertu eztaitezan, eta iñoz okerbidian ikusi ezkero zuzendu daiguzan artarako eskubiderik ba'daukogu, ta euki ezik, beñepein ez emon indarrik artu daben bide deungatik jarraitzeko.\nGixon egin zanian gugaitik, Berak irakatsi euskun Bere txikitxoen aurrian galbidia emongo eutson gauzarik egin baño obe dala samatik errotarri bat estu ta itxasora bota ixatia.\nGuretzat Bere esana bakarrik naikua ixan biar leuke bide zuzenetik ez urteteko, baña zorigatxez ezta alan, eta Jaun errukitsubak jazoerakaz egunero Bere agintzak gomuta erazoten dauskuz. Ludiko jazoera gustijetan, ondo begiratu ezkero, ikusi daikeguz gure Jauna'ren irakaspen ederrak.\nPrakerre'ri gorrotua etxakon gitxitu. Estura andijan bixi zan; berak eban erruba, eskondu barik eta ganora barik, ardanetxietan, erromerijetan, eta alakoxe lekubetan aldirik geyena emoten ebalako; baña berak, estutasun onen jatorrija ipinten eban Motrollo'gaz euki eban asarrian. Igaroten ebazan atsakabe gustijetan bijotza garrez beterik esaten eutson bere burubari:\n— Axe ixan dok ire ondamendija, axek galdu au sekulako, ezintzan aurkituko orain agoan eran Arribil'en bixi ixan baintz. Augaitik lenagoko gorrotua bixi-bixi eguan bere bijotzian, eta ez bixi erkiñaz, ta bai sendo, gogor ta iñoz baño andijago.\nMotrollok, bere emaztiaren nebakaz asarren batzuk ebazan, ogasun izkijen batzuk zirala ta etzirala, ta ain latza ta kirtena zan lez iñok ezin eban beretik atara ezetara be. Euren artian asko garraztu ziran, eta bein-edo-bein urten zan urten biar zana alako kirtenaz eztabaidetan ibilli ezkero; berak eta bere koñatu batek alkarri eskubak ezarri eutsoezan, eta Motrollo'k ebazan indartzarrakaz apurtu eban bestia ukabilka ta ostikoka, ta geyagora elduko zan banandu ezpa'lebez arin. Koñatuak, lagun-aurrian, ori lako jazokunetan asarriaren beruak erazoten dauzan itzekaz Motrollo zematu eban:\n— Au ordainduko daustak ba, astozar, kirten, arrayo orrek; indarra daukuala ta errazoyari begiratu barik beti euriaz urtengo dokala uste dok ala? Sutautsak ik baño indar geyago yaukok, ire atzamarrak baño zorrotzago dozak aiztuak eta azkorak.\nUrrengo eguna igandia zan; edurra eguan goyetan, eta euria zan beyetan; Motrollo'k erriko ardanetxian apaldu eban eta bertan egon zan gaba ondo sartu arte, iganderik geyenetan berak eta beste askok ekanduba eben lez. Urten zan bakarrik etxerantz, eta atzian gixon bat yuakon, jausten zan euriaren ardura gitxigaz; aixiak eta eurijak batera egiten eben otsaz Motrollo'k ezebazan entzuten bere jarrai yoianaren oinkadak; au noixik-bein urreratzen yakon, eta berialaxe gelditzen zan bide-ertzian, egin gura ebana egiten azartuko ezpa'litz lez. Gero, itxuraz, beste asmoren bat artu biar ixan eban, bidetik aldendu ta geyago agiri etzalako.\nIñor bixi etzan etxe txiki erdi-apurtu baten ondotik igaro biar eban Motrollo'k. Orma-ondotik yoiala, sayetzetik zartada bat susmau eban, bigurtu zan, baña indarrak uts eginda aieneka lurra jo eban. Etxiaren illunbian eskutaurik eguan gaizkiñak aizto zorrotza sartu eutson; Motrollo lurrian ikusi ebanian, urten eta esan eutson:\n— Bixirik ago ondiño, tximista ori? Ezagutzen al nok? Nor nazan bai al dakik? Prakerre nok! Prakerre makillatua, Prakerre ostikopetua, Prakerre erbestetua, Prakerre bai, estu-estu ta larri-larri, ija eskian ibilteko eraz aurkitxen dana eugaitik! Ai, noz-edo-noz jausi biar uan neure eskubetan arrayo orrek!\nMotrollo gixajua azkenetan eguan, ixerdi larritan, zotinka, ta bildurturik erijotza ikaragarrija ain urrian ikusita; gomutau zan Jaungoikuaz, ta emazte ta semetxoekaz; bere goralbenez esan biar dogu, sendijaganako maitasunak bere gorrotua betu ebala, ta beraz Prakerre'ri esan eutson:\n— Jaungoikuarren itzi naik! Egin daustakan zaurija garbitu ta estaldu egistak, enaik il!\n— Ezta! Ementxe il biar dok, ementxe gusti-gustijak ordaindu biar dostazak.\n— Tellatutik bera datozan itoxurak ixan daitezela ik nigaz egiten dokan gaitakeriyaren ziñaldari, esan eban Motrollo errukarrijak, ija zer esaten eban be ezekijala.\n— Ixan daitezela ba!! didar eginda Prakerre otso gogorrak bertan erail eban.\nBaña, zelan ixan eraillia Prakerre, andik urrun bixi ta? Oraintxe azalduko da.\nMotrollo'k larunbatean bere koñatuakaz ixan eban burrukea ta onek zelan zematu eban, igande goixian eldu zan Prakerre'ren belarrijetara, ta Motrollo'k ardanetxian gabaren zati bat igaroten ebala igandetan bai-ekijan lez, erabagi eban egitia egin ebana.\nBera bixi zan erriko ardanetxian aurkitzen zan igande-illuntzijan mus-jokuan; eta buruko min aundija eukala ta txarto eguala-ta, jokuari itzi eutson, eta bertan egozan batzuk lagun egin eutsoen etxeraño, an larranbillo-ura artu, ta euren aurrian ogeratu zan; gerotxuago, zerbait obeto eguala ta, bidaldu ebazan esanaz bijaramon goixian, bada-ezpadan eldu eitezela, baldin txartuago ba'eguan, bakarrik eta gexorik bere buruba ikusi ezegijan.\nLagunak alde egin eta gerotxubago jagi zan, urten etxetik, eta basorik baso bidiak asko laburtuaz, arin, diabruak bere eguak emon ixan ba'leutsoz lez, artu eban Arribil-aldera, ta eldu zan ondiño Motrollo ardanetxian eguala, ta gau utsez, bakartadian, atzetik eta gogorkeri andijaz esan da zelan egin eban erijotza madarikatuba.\nBerialaxe bigurtu zan etxera; gau luzia zan lez, eguna zabaladu baño lenago eldu ta ogeratu zan, lagunai itxaroten. Onek, etorri ziranian, aurregunian baño askozaz gexuago aurkitu eben; egun batzuetan ai-ene guzurrezkuak ugari ebazala, lotu zan oyan.\nUrrengo goixian jakin eta zabaldu zanian Motrollo erailda topau ebela, erri gustija zurtuta gelditu zan; errijan a lako egitada deungarik ezeban iñok gomutaten, ezta zarren artian be.\nEpaikarija etorri zan, agindu eban aratuteko eraildakuaren soiñeko sakelak ta lapurretan egitiarren erail ete eben; ez, aldian eukazan diru ta balijodun enparau gauzak. Itandu eban iñogaz asarrerik ixan eban; bayetz ba, koñatu bategaz zala asarre ta iru egun aurrerago alkar joten ibilli zirala. Beraz, artu eban koñatua, ta epaiterki buruko espetxera eruan eben. Epaikarijak egiten eutsozan itaunetara, garratz ukatzen eban; agindu eutson azaltzeko nun egon zan gau artan, eta berak erantzuten eban etxian egon zala ta etxekoai itanduteko; baña etxekoen esanak ezeutson balijo, ta ostera, burrukea ikusi eben gustijak esaten eben zelako itz gogorrakaz zematu eban Motrollo.\nEpaikarijak, orraitiño, itandu eutson Prakerre bixi zan erriko alkatiari ia alde egin ete eban ak iñora erailtza egin zan egunetan; ezetz erantzun yakon, igandian oian sartu ta egubenera arte gexorik egon zala.\nBeraz, epaikarijak eta danak, eskijertzat edo ziurtzat euken Motrollo'ren erallia bere koñatua ixan zala, onen ukamenai jaramon barik. Epaya bere kaltez ixan zan, urte askotan espetxian egoteko nekia ezarri eutsoen errubako gixajo andia!\nPrakerre'ri, bijotz gogorduna ixan arren, sortu ta jayo yakozan bijotzaren erdi-erdijan artxo bi, txiki jayo arren andi egingo ziranak, nun jan bai-euken da; bata, egin eban erijotzagaitik; bestia, espetxian eguan errubako gixajuagaitik.\nAldija aurrera joyan, eta azi ta azi, urte batzubetan eldu ziran eurai egokijoen anditasunera, ta Prakerre'ren izakeran aldakuntza andija egin zan apurka-apurka. Etzan ikusten erromerijetan eta beste jolas-lekubetan; itxala egin zan; len barriketa utsa zana, ixilla ta itz biarrekuak baño esaten ezebazana bigurtu zan; itzi eutson jokuari, dantzeari, barre-egitia sekulako juan zan bere espanetatik: beste gixon bat zan. Bere auzo, aizkide ta lagunak barriona emoten eutsen esanaz:\n— Bein edo bein gixon gustijak buruba jarten dabe; zuri be eldu yatzu aldija; ekin ba lanari, emaztegeya billatu, ta onerako izan daitela.\nEzeben barrutik ikusten! Egunez, al ebazanak egiten ebazan lagunen aurrian zelan edo alan estalduteko bere barruko larritasun eta atsakabia, bildurrez susmau ezegijen zetatik etorran. Gabez bildur utsa zan gixajua; eukiten ebazan ames ikaragarrijekaitik, lo egiten bildur; itxarrik illunian, bildur; argijagaz, berak orman egiten eban gerixiaz, eta argijak egiten ebazan zirkiñakaz basterretako illun-unak be zirkin egiten ebenian, nor-edo-nor gelan egualakuan, bildur; gabeko ixildasunian zaratatxo batek ule gustijak zutunduten eutsozanian, bildur; etxetik kanpora urteteko, bildur; etxian egonaz, bildur. Egunez nai gabez, lagun-aurrian naiz bakarrik, beti-beti bildur.\nOtu yakon bein, esaten be gaitz dan bide bat, atsakabe ain izugarrijei iges-egiteko; baña beste aldetik susmau eban Jauna'ren arpegi asarre ikaragarrija, ta bildur andijagua sartu yakon bere aragi ta azurren barru-barruraño.\nAlan, jausi biar, ta azkenez jausi zan gexorik. Abadiak eta Alkatiak emakume bat bidaldu eben, gabeko ordu batak baño bakarrago eguan errukarrija zaindu egijan. Osalarijak aginduriko osakayak baño laguna eukitiak on geyago egin eutson, eta egun batzuk igarota jagi zan ogetik, ondiño makal eta zurbil eguan baña.\nAonan, gexo-ostian eguala, eurite andi bat etorri zan; arratzalde batian, euri zaparrada luze bat zala, bai-eguan Prakerre leyuan, begira zelan ura jausten zan odeyetatik lurrera, gela-barruban emakuma laguntzallia kaltzetagiñan jezarrita eguan artian; bai-eguan Prakerre begijak zabal-zabalik, geldi-geldi, gauza gustijekaz aztuta, burutik oldozpen gustijak iges egin ba'leutsoe lez, itxaso ta erreka ta eurijaren aurrian askon jazoten yaken antzera. Itoxurak itxartu eben eta ekarri eutsoen gogora bere betiko gomutia, ta esan eban:\n— Etxuazan ba itoxurak ipiñi ziñaldaritzat Motrollo'k gau artan il nebanian?\nEmakumiak itz ok entzun ebazan, zurtu zan, eta jarraitu eban bere lanian zirkiñik egin baga; Prakerre be etzan igitu bere lekutik zati baten; etxakon burutik igaro, bere oldozkuna iñok entzuteko eraz urten yakonik.\nGeruago laguntzallia urten zanian andik, alkatia kalian aurkitu eban, eta azaldu eutson entzun ebana; alkatiak «ezin ixan leike» iñuan, baña, bada-ezpadan epaikarijari izparra bidaldu eutson; etorri zan au, artu eban bakarrian Prakerre ta eraso eutsan gusti-gustija.\nZabaldu zan izparra ingurubetako erri gustijetan; askok eta askok ezeben ziñestu gura, Prakerrek gabez Arribil'era egin eban juakundia zertzelada gustijekaz jakin arte; gero itanduten eben zelan jakin zan ain eskutu eguan gauzea, ta itoxurak ziñaldaritzat ildakuaren aldetik ipiñijak agertu ebela gustija azalduten yakenian, arrituten ziran eta Jaungoikua goraltzen eben, bere bildur osasuntsua bijotzetan ebela.\nAinbat lasterren aginduba bidaldu eben espetxera, bertan eguan gixajo errubakua azkatu egijela. Laster juan zan Prakerre aren lekuba betetera; ara juan ziran beragaz atsakabe gustijak; an urte askotan soñian burdiñazko lokarrijak eta barruban gomuta larrigarrijak narraz eruan ebazan; an urte askotan erdi gexorik erdi osaturik bertako bixikera gogorrak, eta geyago, askoz geyago, bere bijotzian josita eukozan untziak ezeutsoen itzi une bateko alaitasunik; an urte askotan eruan eban bixitza bat, irudimen azkarrenak asmau leikiana baño itxalagua ta bildurgarrijagua, Jauna'ren itxarokuna gixajuak galdu ebalako; ezeguan aren bijotzian samurtasunik, ezeguan aren begijetan negarpulurik. Axe zan nekia! Nok azaldu daike zelakua dan negar bagako atsakaba?\nEldu yakon bein-edo-bein ludi au izteko orduba, berak gura baño lenago, ainbeste larritasunen erdijan bixi arren. Zorijonez euki eban onduan abade jaun on bat, aren bijotzera Jauna'ren itxarokuna ekarteko benetan nekatu biar ixan ebazana buruba, bijotza, ta miña; azaldu eutson Jauna'ren erruki neurri bagea, ta oben edo pekatu andi ta ikaragarrijen azpijan aurkitu arren, bere itxarokuna galdutia, bere ontasuna ez ezautzia dala obenik galgarrijena; itz egin eutson bijotzetik damutasunatzaz, geure Josu-Kisto Jauna'ren erijotzeatzaz, ta abar; ekin eta ekin lortu eban argi izpitxo bat sartzia illundasun ain sendo artan; apur-apurka negar eragin eutson, eta atondu eban Eleixa Ama'ren azkenengo Ikurtonak edo Sakramentubak artzeko; artu ebazan eta il zan.\nGaurko egunetan askoren artian dabiltzan ustiakaz batebatek azalduko leuke Prakerre'k eta Motrollo'k ixan eben gorrotua, onetara: «Ori euren tayu ta ixakera ain ezbardiñetatik nai-ta-ez datorren gauzea da.»\nOrreri erantzun leikio katuba ta txakurra be, txikitatik irakatsi ezkero elkarren aizkide ixaten dirala; irakatsi ezkero ba, errazago lortuko da ori gixonen artian, adimendunak diralako, anayak eta beraz alkar maitatzeko egiñak diralako.


hemen: Teknokeriak, Teknopatometroa Pixkanaka-pixkanaka sartu ziren gure egunerokoan, isil-isilik, eta modu bertsuan alde egin dutela esango nuke. Garai batean, 50eko paketetan erosten genituen grabatzeko CD eta DVDak. Gaur, lehen aldiz azken bi-hiru urteetan DVD bat grabatzen jartzean, konturatu naiz seguruenik sekula ez ditudala [...] Hauek dira nominatu sesisesiak\nBueno, ba nik plan bat proposatzen dizuet: animatzen bazarete, Bilboko Kalderapekon geratzea, iluntzeko 20:00etatik aurrera, #sesisesi bozketaren irabazleak jakinarazi eta elkarrekin barretxo batzuk egiteko. Nahi izanez gero, [...] Sesisesi bigarren itzulia: aurrerapen txiki bat\nhemen: Offtopic, Teknopatometroa Bi egun falta dira internauta euskaldunik sesisesiena nor den bozkatzeko, eta oraindik lehen itzulian parte hartu zuen jende asko falta da iritzia emateko. Hori, edo bestela tranpati hutsez josita dugu euskal sarea! Lehen itzuliak 168 erantzun jaso ziren, eta bigarren honetan, momentuz behintzat, [...] Hurrengoa »


Inoren ERO ni – Egizu elkartea\nEz gara musika taldeaz ari, ezta palindromoez ere. Jon Martinen "Ero" ipuin liburua izango dugu mintzagai Uribe Kostako Irakurzaleen Txokoan. Bertsolari-idazle oiartzuarra gonbidatu dugu urriaren 30ean eta arrastiko 20:00etan elkartuko gara Aldai Patronatuan (Karitatea 1, Algorta).\nIgartza beka lortu zuen Martinek eta ondoren liburua plazaratu. Animatu, liburua irakurri eta bertan elkartuko gara!\nEgizu Getxo Euskaldun elkartea2008-09-23T12:12:19+02:002008-09-23|agenda, hitzaldiak, kultur jarduerak, uribe kostako irakurzaleen txokoa|0 Comments


Muskiz Ikastolako 5 urteko umeen bloga\nHEMEN DUZUE TEACHER SARAREKIN IKASTEN ARI GAREN KANTA!\nASKO GUSTATZEN ZAIGU!\nAURRERA HOKEY POKEY!\nEgilea: Muskizko Ikastola ordua: 19:43 iruzkinik ez:\nAfrika non dago? eta zer dago bertan?\nBerehala hasi gara informazioa bilatzen, eta umeek gauza pilo ekarri dituzte etxetik: ipuinak, aldizkariak, jostailuak, musika instrumentuak, hormairudiak... Apurka apurka gure "Afrika txokoa" prestatzen hasi gara.\nJakin dugu Afrikako herrialde batzuetan, Kenian eta Tanzanian, Masaiak bizi direla. Eta haien bizimodua eta ohiturak oso interesgarriak izan dira guretzat: arropa, bitxiak, dantzak, etxeak... horregatik pentsatu genuen gelan Masai bihurtzea gu ere!\nEgilea: Muskizko Ikastola ordua: 20:55 iruzkinik ez:\nKONTINENTEAK EZAGUTU NAHI DITUGU\nIkasturte berria hasi da eta horrekin batera proiektu berriak ere. Andereño Noeliak mapamundiaren puzzle bat oparitu digu eta gure neska- mutilak berehala interesatu dira horretan. Galdera pilo egin dituztenez, proposatu diegu kontinenteei buruzko proiektua hastea eta pozik hartu dute proposamena.\nHurrengo egunetan mapamundiak, munduko esferak, ipuinak, irudiak,.... ez dira falta izan gure geletan.\nTalde berriak egin behar direnez, kontinenteen izenak jartzea erabaki dugu eta, demokratikoki kontinenteen izenak aukeratu ondoren, gela bakoitzean lau talde egin dira.\nBerehala ikusi dugu kontinente batek besteak baino ikasmina eta interes gehiago pizten duela: Afrika. Ba hemendik abiatuko gara.\nEgilea: Muskizko Ikastola ordua: 16:25 iruzkinik ez:\n2016(e)ko uztailakren 2(a), larunbata\nEgilea: Muskizko Ikastola ordua: 19:21 iruzkinik ez:\nEgilea: Muskizko Ikastola ordua: 19:19 iruzkinik ez:\nZEIN ONDO PASATZEN DUGUN!\n► ekaina (58)\n► maiatza (104)\n► apirila (126)\n► martxoa (105)\n► otsaila (17)\n5 URTE BMATEMATIKA LANTZEN!!


Israeldar espioitza software bat aurkitu dute 50.000 kazetari, ekintzaile eta politikariren mugikorretan\nOrain arte, Pegasus softwarea terroristen, trafikatzaileen edo pedofiloen telefono mugikorretara sartzeko erabiltzen zen. Amnistia Internacional elkarteak salatu duenez, gobernuek beste helburu batzuetarako erabili dute.\nTelefono mugikor baten erabiltzaile bat. Argazkia: Pixabay.\nThe Washington Post egunkariak egindako ikerketa baten arabera, Israelgo NSO enpresak garatutako Pegasus espiotza softwareak mundu guztiko 50.000 mugikorretara sartzeko asmoa zuen. Telefono horien erabiltzaileen artean kazetari, ekintzaile eta enpresarien izenak daude, besteak beste.\nForbidden Stories hedabide partzuergoaren esku dago ikerketa, eta, horren arabera, telefonoetatik bertatik lortu dituzte probak. Amnistia Internazional elkarteko segurtasun laborategiak egindako auzitegiko azterketa baten bidez aurkitu dute.\nPegasus softwarea terroristen, trafikatzaileen edo pedofiloen telefono mugikorretara sartzeko erabiltzen da. Hala ere, Amnistia Internacionalek eta Giza Eskubideen aldeko beste erakunde batzuek diotenez, gobernuek beste helburu batzuetarako ere erabili dute.\nErabiltzaile batek bere telefonotik esteka bat sakatzen duenean instalatzen da programa, eta mezu elektronikoak, deiak eta testu-mezuak biltzeko balio du.\n2019an eskandalu bati aurre egin behar izan zion NSOk bere ekipoak kazetaria, disidenteak eta hainbat herrialdetako jarduerak zelatatzeko erabiltzen zituela egotzita. Enpresak Giza Eskubideak errespetatutko zituela eta bere produktuak helburu horietarako ez zituela erabiliko zin egin zuen.\nGainera, WhatsApp mezularitza enpresak ere salaketa jarri zuen NSOren aurka, 2019an Pegasus 1.400 erabiltzaileren aurka erabili zutelako bi astez. Israelgo enpresak, hala ere, ukatu egin du akusazioa, eta ziurtatu du bere estatuko bezeroak direla azken batean teknologia horren erabileraren erantzuleak.\nTelefonia mugikorra albisteak\nZer berritasun daude Interneten?


Kontxik mekanografia ikasten du – KZblog\nKaixo KZguneako lagunak! Ni oporretarako bidaiei begira ari naiz eta eskaintza sinestezina aurkitu berria dut pasatzen utziko ez dudana. Posta elektroniko bat idatziko diet informazio zehatza eskatuz eta ondo egokitzekotan erreserba egingo dut.\nZein erraza den Interneten informazioa bilatzea, ezta? Azkarrena naiz saguarekin hemen eta han klik eginez. Scroll barrarekin gora eta behera mugitzen naiz, hainbat erlaitz irekitzen ditut eta jada erraztasun ikaragarria dut bilatzen dudana pantailan aurkitzeko. Eskarmentua nabaritzen da…. Nork esango zidan duela urte batzuk…\nBaina dena ez da arrosa kolorekoa, egia da ohiko baino testu apur bat luzeagoa teklatuarekin idazterakoan denbora pilo bat galtzen dudala. Letrak eta sinboloak jada teklatu barruan non kokatuta dauden dakit, baina sakatzeko ordua denean bi hatz darabilt soilik.\nKZgunean ikastaro berri bat dago “Mekanografia. Hutsetik ikasi” izenekoa eta inskribatu naiz ea geldirik daukadan beste hatz guztiei lan eman diezazkiedan orain ez bait dute ezer laguntzen…\nIkastaro hasieran ikastaldi on baterako kontuan hartzeko gomendioak emango dizkigute. Gero, oso garrantzitsua den eskuen posizio zehatza ikastea eta horrela ariketa guztiekin aurrera egitea. Ohitze kontua…\nEta horrela pixkanaka, ilaraz ilara, tekla guztiak sakatzen ikasiko dugu… baina hori bai… bista pantailan jarrita daukagula eta teklatura begiratzeko tentazioa alde batean utziz.\nIkastaroaren amaieran testu oso bat eskuen hatz guztiak erabiliz idazteko gai izango gara… eta begiratu gabe!! Gero, ikasitako teknikarekin jarraitzea da kontua abiadura hobetzeko, baina hori praktikarekin lortzen da.\nOraintxe bertan, hasi baino lehen, sinestezina dirudi. Lortzen badut ezerk ez dit galaraziko nire memoriak idazten saioan hiltzeko beldurrik gabe. Aurrera ba!!\nLanik gabeko hatzak dituen norbait gehiago?\nNork KZgunea| 2019-07-15T09:44:36+02:00\t2019/07/15|Informatika eta Teknologi berriak, Orokorra|Iruzkinik gabe


Ahobizi artxibo - EGK Ahobizi artxibo - EGK\nEuskara lanerako zein bizitzeko beharrezkoa tresna dugu\nGaur, abenduak 3, Euskararen Nazioarteko egunean, Euskadiko Gazteriaren Kontseiluan (EGK) euskararekiko dugun konpromisoa berriztu eta indartu nahi dugu. Egunerokoan txertatuta dugun hizkuntza da eta Euskara lanerako zein bizitzeko beharrezkoa den tresna bezala ikusten dugu. Hori dela eta, 2018ko Euskaraldiarekin bat egin genuen eta aurten aurrerapausoak eman ditugu. 2020ko Euskaraldian zehar, EGK-ko espazioak Arigune bihurtu ditugu, …\nIRITSI DA EUSKARALDIA\nGaurko eguna guretzat oso polita da euskararekiko dugun konpromisoa berritzeko eta indartzeko beste aukera bat delako. Egunerokoan txertatua dugu hizkuntza eta lanerako tresna bat gehiago bezala ikusten dugu. Horregatik egin genuen bat 2018an Euskaraldiarekin eta hori dela-eta eman dugu pausu bat gehiago 2020an. Aurten Arigune izango gara EGKn eta, duela bi urte bezala, teknikari bakoitzak …\nEuskararen egunean ere, ahobizi eta belarriprest!\nGaur, abenduak 3, Euskararen Nazioarteko Eguna, Euskadiko Gazteriaren kontseilutik (EGK) hizkuntzarekiko egunero dugun konpromisoa berretsi nahi dugu. Horregatik, Euskaraldiatik sustatutako erronkarekin bat egin dugu. Ezagutzeaz gain erabilera sustatzeko deialdi honen bitartez EAEko kaleetan euskara gehiago entzun ahal izan dugu eta hori beti da aberasgarria. Era berean, azken urteetan bezala, euskara eta hezkuntza uztartzeko zailtasunak mahai …


96zk. / Maiatza 2022\nArartekoak egiaztatu du bete dela kalean bizi diren pertsonak artatzeari buruz egin zuen gomendio orokorra\nErakunde honek bat egin du Europako eta nazioarteko erakundeen proposamenekin etxegabetasunaren kontra borrokatzeko, eta garrantzitsutzat jo du euskal gizarte-babeserako sistema eta etxegabeen beharrei eraginkortasunez erantzuteko dauden tresna juridikoak eta antolaketazkoak.\nArartekoak eskatu du berrikus dadila etxebizitza aldatzeko eskaera bat ukatzeko erabakia, uste baitu etxebizitza hori ez dela egokia bizikidetza-unitatearen (emakume bat eta bere seme adingabea) berariazko beharrak asetzeko\nKexagileak guraso bakarreko bizikidetza-unitatea osatzen du eta hamar urteko umea du bere kargura. Alokabidek etxebizitza esleitu zion 2019an, eta onartu egin zuen, bere egoera ekonomikoa ez zelako batere ona eta merkatu libreko alokairuak garestiak zirelako. Hala ere, etxebizitzak logela bakarra dauka eta egongela-sukalde-jangelako ohe-sofan lo egin behar izaten du.\nArartekoak izapidetzeko onartu zuen 81 urteko emakume baten kexa. Kexagileak 2 motako diabetesa du eta egunean gutxienez 3 aldiz intsulina injektatu behar du. Hainbeste ziztaden ondorioz, hatzetan ia ez dauka sentiberatasunik. Egoera horren aurrean, flash izeneko monitorizazio-sistema bat erostea erabaki zuen, baina hasiera batean Osakidetzak erantzun zion ez zuela aurreikusten sentsorea finantzatzea diabetes motagatik.\nArartekoaren web orri berria\nArartekoak bere web orri berria aurkezten du. Proiektu hori bat dator lortu nahi duen helburuarekin: berritzen jarraitzea eta bere zerbitzuak erabilgarriagoak eta hurbilagoak izatea. Webak irudi modernoa, grafikoa du, eta eduki berriak; besteak beste, nabarmentzekoak dira Haur eta Nerabeentzako Bulegoari eta Europako eta Nazioarteko Gaien Bulegoari dagozkienak.\nTXOSTENAK, AZTERLANAK ETA


EAEko gurasoen gehiengoak haurrak D ereduan matrikulatu ditu • ZUZEU\nSistema informatiko berri bat martxan jarri zutela iragarri ztuen. Asmoa, gurasoek seme-alabentzat zein eredu nahi zuten ezagutzea omen zen. Orain arte ezagutza hori ezkutuan balego bezala.\nA ereduaren emaitza kaskarren arrazoia ere, eskoletan aukera hori eskaintzen ez zelako omen zen. Eta hori guztia azaleratuko omen zuten.\nBaina argitara ekarri duten bakarra orain arte ezagutzen genuena izan da; gurasoek euskararen presentzia indartzen duten ereduen aldeko apustua egiten dutela. A ereduak ez du inolaz ere euskararen ezagutzarik bermatzen, eta EAEko gurasoen gehiengoak, haurrek, bi hizkuntzak menperatzea nahi du.\nGaur jakin dugu, lau ikasle berritik hiruk D eredua hautatu dutela. Eta gaztelania hutsean ikasiko duen haur bakoitzeko, hemezortzi euskara hutsean arituko direla.\nBadirudi orain arte ere gurasoek hautatzeko eskubidea bermatuta zutela, ez ez dela aipaturiko “inposiziorik” egon. Gurasoak ez zeuden, beraz, euren haurrak euskaraz hezitzera behartuta, baizik eta, eurek eginiko hautua zen. Hain zuzen ere, Eusko Jaurlaritzak hizkuntz ereduen gaia “puztu” egin dela aitortu behar izan du.\nIrudia | Isabel Celaa | zz | Creative Commons By SA\nA eredua, D eredua, EAE, hezkuntza sistema, Isabel Celaá\n3 pentsamendu “EAEko gurasoen gehiengoak haurrak D ereduan matrikulatu ditu”-ri buruz\nH. Etxeberria 2010-02-17 16:00\nHaurrak SEASKAn dauzkagun Iparraldeko gurasoon egoerak ez du zerikusirik Hegoaldekoarekin, baina ikaragarria egin zait Celaa andrearen hitzak Euskadi Irratian entzutea: “la constatación de la evidencia”. Alegia, bagenekienaren egiaztapena baizik ez omen da gertatu berak egin kanpainaren ondorioa eta horretarako erabili duen zalaparta mediatiko eta xahutze ekonomiko guztiarena.\nOrain, (eta hau nik diot), berak egin duelako, sinesten du EAEko gurasoek A ez besteko ereduak nahiago dituztela, lehenago ez bezala.\nOrain, (eta hau ere nik diot), berak egin duelako, gutxieneko aukera demokratikoa bete da, lehenago ez bezala. Harrigarria da batzuek euren buruari ezartzen dioten labelaren bendizioa: demokratak, aurrerakoiak, publikoaren aldekoak, sozialistak…\nOrain, (eta hau ere nik diot), muturra behar da. Esate baterako, zergatik ez du maila bereko Eskola Publiko Euskaldun bat defendatzen Iparraldean ere bere kide sozialista frantziarren aitzinean?\nEz al du (euskaraz eta publikoa behar duen ereduak) lurralde guztietarako balio? Ez ote da izango Hegoaldeko bere eredu publikoaren aldarrikapena, Ikastolen “pribatutasuna” kaltetzen duen neurrian bakarrik dela “bultzagarri”?\nGauza bat dago hemen argi, euskal eskola publikoa dela euskaldun guztion helburu eta ametsa, baina lehenago ikastola izan delako esistitzen dela gaur.\nHainbeste gaitzesten den Euskal Eskola “Pribatua”, Ikastolak, alegia, (Iparraldeko Seaska, bederen), berme publiko (estatal) egiazkoak sortzen diren heinean joango direla desagertzen. Ez bestela.\nBitartean “abertzale muturrekoon” kontua izango dira, ez baitut uste, —ezagutzen ez ditudan salbuespenak egon daitezkeen arren—, beste inor arduratuko denik euskarazko irakaskuntzaren antolakuntza eta gastuez. Horrela izan da historian zehar, eta horrela da gaur ere, baita Celaa andereak horrelako gauza jakin eta ageriko bat egiaztatzeko egundokoak eta bi muntatu behar izan, lasaitu eta logikari men egin ordetan.\nkain 2010-02-17 19:39\nPP eta PSE alderdien arteko eztabaidan gai hau dela eta, zera zen puntuetako bat: ea 15 edo 20 ikasle beharko diren eskola batean A ereduko gela berri bai irekitzeko.\nHernaniko Langile Ikastolan urtero hainbat eta hainbat ikasle geratzen dira kalean, Delegazioak 3 lerrotara mugatzen duelako matrikula. Bertako gurasoek dirudienez “kategoria” txikiagokoak dira eta ez dute A ereduen aldeko gurasoen eskubide hori, alegia, gela berri bat irekitzeko, eta beraien seme-alaba, eurek aukeratutako hezkuntza proiektuan hezitzeko. Ondorioz, beste eskola batera joan behar dute.\nTxantxangorria 2010-02-17 21:28\nNire ustez 15 ikasle nahiko izan behar lirateke gela berri bat irekitzeko.\nBestealde, kasu nafarroako aurtengo datuak, oraindik ofizialak ez diren arren ez dira oso onak…:/


urtarrila 2020 - ARGIAren barrenak\n[Itsaso Zubiria Etxeberria] Danelerekin pixka bat jarduteko denbora hartu dut eta telefonoz aritu gara. Elkarrizketa bukatu eta gutxira bere jarraitzailea den lagun bati eman diot albistea, eta elkarrekin oroitu ditugu Sarriugarteren entrebistak, aldizkarira ekarritako pertsonak eta argia emandako gaiak. Bere ibilbideaz galdetu diot kazetari gazteari ezer baino lehen. 2016ko maiatzean hasi zen ARGIAko atal honetan kolaboratzen. Ondo gogoratzen du lehen lana: “Lorena Cabnal-i egin nion...\nNeguko oporrak hartu baino lehen azken etxeko lanak egin zituzten abenduaren 16 eta 17an ARGIAko erredakzio taldeko lagunek. Oporrak deskantsatzeko eta deskonektatzeko omen dira, baina hauek oraingoan burua ideiaz beteta eraman dute etxera. Izan ere, erredakzio kideek bi egun pasa zituzten Zumaiako liburutegiko gela batean sartuta. Helburua, 2020ari begira jartzea, kazetaritza aldetik indartu nahi dituzten eremuak definitzea eta lanen birbanaketa egitea. ARGIAren lan egiteko modua...


Koronoabirus kasurik ez da atzeman Eibarren - etakitto.eus\nKoronoabirus kasurik ez da atzeman Eibarren\nGaur Osasun Sailak argitaratutako txostenaren arabera, seigarren egunez jarraian, ez da koronabirus kasurik atzeman Eibarren, Debabarrenean kasu bi atzeman dira, Ermuan eta Mallabian.\nHerriz herri argitaratutako datuetan aldaketa bat eman da Soraluze eta Mutrikuko datuen kasuan. Izan ere atzo Mutrikun 13 zeudela adierazten bazen, gaur 14 direla adierazten da txostenean, eta Soraluzen atzo 14 zirela adierazten bazen ere gaur 13 direla adierazten da, beraz bihar ikusiko dugu zuzenketarik ematen den.\nHerriz herri honela banatuko lirateke metatutako positiboak (*kontuan izan Soraluze ta Mutrikuko datuen gainean aldaketaren ba egon daitekeela bihar)\nOspitaleratuei dagokionean, beheranzko joerak jarraitzen du eta atzo baino 3 lagun gutxiago daude ingresatuta Debabarrenako ospitaletan. 2 lagun gutxiago Eibarren, gaur 24 dira, eta bat gutxoago Mendaron, gaur 11 dira.\n« Zaharren egoitzak: zaindu beharreko zaintza Jubilatu etxeetako zerbitzu batzuk ematen hasi dira, aurretik hitzordua hartuta »


Maddalen Iriarte: "Urkullu erabakitzeko eskubidea gauzatzeko oztopo bat da" - Debagoiena - Goiena.eus\nMaddalen Iriarte: "Urkullu erabakitzeko eskubidea gauzatzeko oztopo bat da"\nTxomin Madina 2020-06-29 23:00\nAlderdiko Debagoieneko hainbat udal hautetsi alboan zituztela, Arrasaten izan dira gaur iluntzean EH Bilduren lehendakarigai Maddalen Iriarte eta Gipuzkoako zerrendako hirugarren eta Sortuko idazkari nagusi Arkaitz Rodriguez. Autogobernuaren aldeko konpromisoa berretsi dute bertan, Urkulluk gaiarekin izan duen jarrera gogor kritikatuz.\nArrasateko Seber Altube plazak hartu du gaur arratsaldean Eusko Legebiltzarrerako hauteskundeetara begira EH Bilduk egindako ekitaldi politikoa. Maddalen Iriarte lehendakarigaiak eta Gipuzkoako zerrendako hirugarrena eta Sorturen idazkari nagusia den Arkaitz Rodriguezek hartu dute hitza agerraldian. Bertan izan dira baita ere EH Bilduren Gipuzkoako zerrendan dauden Lore Martinez aretxabaletarra eta Ander Rodriguez arrasatearra, eta alderdiak ibarrean dituen hainbat udal hautetsi.\nIriartek eta Rodriguezek, biek azpimarratu dute uztailaren 12ra begira "partida" ez dagoela erabakita, eta lehendakarigaiak azaldu du EH Bildurentzat bozka guztiak beharrezkoak direla. Esan du, gobernuan egonez gero, zerbitzu publikoak indartuko dituztela: "Batzuk murrizketez ari dira hitz egiten. Badakigu pandemiak sortutako krisi ekonomikoak diru gutxiago ekarriko duela eta zailtasun handiagoak. Baina gu ez gara errazean eroriko, zerbitzuak finantzatzeko dirua aterako dugu. Erabakiko dugu zer den hobea jendearentzat: milaka milioi euro xahutzen dituen eta inondik inora ez doan tren bat egitea, edo jendea zaintzea".\n"Burujabetza ez da gutizia bat"\nOsasungintzan, hezkuntzan, enpleguan, etxebizitzan, industrian, giza-eskubideetan, elkarbizitzan eta zaintzan hartutako konpromisoak beteko dituzten konpromisoak direla gaineratu du Iriartek, "ez promesak". Horiek gauzatu ahal izateko, burujabetzaren beharra azpimarratu du: "Burujabetza ez da gutizia bat, gure eskubide guztiak bermatu ahal izateko instrumentu politikoa baizik; horregatik da beharrezkoa". Zentzu horretan, Urkulluri leporatu dio erabakitzeko eskubidea gauzatzeko oztopo bat izatea, eta gaineratu du hark autogobernuaz esandakoek ez dutela ezer balio: "Batzuk kanpainan bakarrik gogoratzen dituzte autogobernua, erabakitzeko eskubidea, nazioa... Urkullu autogobernuaz ari denean, ze autogobernuz ari da? Gernikako Estatutu bat genuen, sekula bete ez dena, hamaika mila aldiz urratu dutena; eta Madrilek, pandemian, kendu egin duena. Madrilek kentzen du eta Madrilek jartzen du. Sanchezek erabakitzen du eta Urkulluk burua makurtu".\nEH Bilduk eta EAJk adostutako estatus berria Urkulluren gustukoa izan ez eta tiraderan gordeta dagoela esan du Iriartek, eta Idoia Mendiarekin gobernua osatuta ezinezkoa izango dela zentzu horretan aurrera egitea.\nFaxismoa "gelditzeko botoa"\nArkaitz Rodriguezek, bestalde, azaldu du EH Bildun ez dagoela ustelkeria kasurik edo ate birakarien kasurik, eta nabarmendu du EH Bildurena dela faxismoa gelditzeko botoa: "Guk lagundu genuen Rajoy Moncloatik botatzen; guk bota genuen Maroto Gasteiztik; guk bota genuen Barcina Iruñetik. Eta etorkizunean ere gure bozkak beti izango dira eskuin espainola eta faxista instituzioetatik eta boteretik botatzeko".


Schmap!, gida turistikoak Flickr-ekin | Consumer\nSchmap!, gida turistikoak Flickr-ekin\nSchmap! web gune ezaguneko irudiak mapak ilustratzeko erabiltzen dituen gida interaktiboen sistema da.\nGaratzen dituen hirien gida interaktiboak Schmap! Sareko baliabide batzuk aprobetxatzen dituzte, Flickr , Google Earth-en antzeko lan-moduekin konbinatzeko. Baina aplikazio horiek, nahitaez idazmahaian exekutatu behar direnak, ez dute satelite bidezko argazkiekin lan egiten eta ez dute Sarera konektatuta egon beharrik, Googlek diseinatutako sistema topografikoarekin gertatzen den bezala.\nHaren funtzionamendua oso azkarra da, eta ez du prozesatze-abiadura handirik eskatzen\nAitzitik, kaleko mapa soilekin funtzionatzen duelako, haren funtzionamendua oso azkarra da, eta ez du prozesatze-abiadura handirik eskatzen (Google Earth, behar bezala exekutatzeko, oso prozesadore ahaltsuak dituzten ordenagailuak behar ditu). Schmap gida bat erabiltzean sortzen den sentsazioa! Google Earth-ek satelite bidezko argazkien ordez mapak erabiliko balitu (estetika ere antzekoa da), eta alderdi argigarria lauki txiki batera mugatuko balu, leku gomendatuetako irudiak bakarrik agertuko balira.\nBerezitasun gisa, irudi horiek, guztiak Creative Commons lizentziadunak, erabiltzaileek hartu eta Flickr gunean kokatu dituzte. Alegia, ez dira profesional batek egindako klasikoak, baizik eta inguruko beste turista edo egoiliar batzuek hartutako ikuspegia. Batzuetan ez dira hain ikusgarriak izaten, baina beste askotan freskoagoak eta errealagoak izaten dira.\nNola funtzionatzen du Schmap!\nSchmap gidak! zerbitzuaren orritik deskargatzen dira, ‘Schmap! Player’, martxan jartzeaz arduratzen den programa. Lehenengo deskargan, programa eta aukeratutako hiriko gida jaitsi behar dira, baina hurrengoetan nahikoa da gida bakarrik deskargatzea, 6 megabyte baino gutxiago pisatzen baitu. Gida baxuak ‘Schmap! Player’ kontabilizatzen du.\nOraingoz, hiri gutxi batzuetarako gidak baino ez daude (San Frantzisko, New York, Washington, Las Vegas, Seattle eta Los Angeles Estatu Batuetan; Londres, Madril, Erroma, Viena, Paris eta Venezia Europan), baina askoz gehiago prestatzen ari direla ziurtatzen da.\n‘Schmap! Player’-ek erabiltzaileari galdetuko dio deskargatu dituenen artean zein gida ireki nahi duen. Aukeraketa egiten denean, gida ireki egiten da eta goiko ezkerreko erpinean hiriaren mapa murriztua agertuko da, bertan mugitzeko eta ‘zooma’ handitu edo murrizteko komandoekin. Pantailaren erdian, hiriari eta haren historiari buruzko sarrera idatzi bat agertuko da, erabiltzaileek egindako eta Flickr-en dauden argazkietarako estekak dituena. Argazkiok pantailaren goiko eskuineko angeluan agertuko dira.\nOraingoz, hiri gutxi batzuetarako gidak baino ez daude (Madril, besteak beste), baina beste asko prestatzen ari dira.\nHiriko alderdi eta auzo garrantzitsuenei buruzko hainbat kapitulu ditu. Ibilbide batzuk ere eskaintzen dira. Eskuinaldean, halaber, erabiltzaileak mapan ager daitezen hauta ditzakeen parametroak (jatetxeak, antzokiak, museoak, elizak, zinemak…) azaltzen dira.\nIbilaldi birtualak mapan\nPantailaren erdian idatzitako sarreraren ordez mapa zehatzera joateko, nahikoa da saguarekin esteka bat sakatzea. Testua desagertu egingo da eta, horren ordez, mapa ‘zoom’ azkar batekin jaitsiko da loturaren arrazoia dagoen kalearen xehetasunetaraino. Goiko eskuineko angeluan, lekuaren argazki-segida bat eta haren garrantziaren azalpen labur bat agertuko dira.\nErabiltzaileak nahi badu, eskualdeko mapa inprima dezake, eta kokapen-planoak eskala desberdinetan dituen orri bat eta idatzizko aipamen labur bat lortuko ditu. Beste aukera bat da maparen oinean dauden komando-barrara joatea eta saguarekin ‘Tour’ aukera sakatzea (zapata zapalek irudikatzen dute grafikoki). Programak galdetuko dizu zer arrazoi ikusi nahi duzun zure ibilaldi birtualean, zenbat denbora nahi duzun gida etxean bertan atzeratzea eta zein arlotan egin nahi duzun bisita.\nParametro horiek definitu ondoren, programak hautatutako hainbat tokitan (museoak, katedralak, tabernak, klubak…) gidatuko du erabiltzailea, eta labur-labur geldituko da bakoitzaren azalpenak emateko eta argazkiak eskaintzeko. Tokiaren orrirako estekak ere baditu, halakorik badu, baita erreserbak egiteko telefonoak eta bestelako xehetasunak ere.\nAukera handiko programa\nBaina Schmap! jaio berria da (martxoaren 22an), eta oraindik goiz da jakiteko bere potentzial izugarria aprobetxatuko duen, 2006ko aplikazio arrakastatsuenetako bat izan daiteke. Arrazoia: gida hauek lantzen duten lehengaia (testuak, mapak, irudiak…) Interneten dago mundu guztiaren eskura, baina erabiltzailearentzat ordenatuko dituen aplikazio bat behar da. Hortxe dago ‘Schmap! Player’ funtsezkoa izan daiteke.\nOraingoz, gidek Flickr-eko baliabide fotografikoak eta museoetako, tabernetako, antzokietako eta beste lokal batzuetako orrietarako estekak baino ez dituzte aprobetxatzen informazioa emateko. Hala ere, etorkizunean, testuak aberastu ahal izango lirateke Wikipediarako zuzeneko loturen bidez (monumentuen, museoen, pertsonaia historikoen kasuan) eta beste web gune interesgarri batzuen bidez, bai eta erabiltzaileek API baten bidez gidetan aldaketak egitea ahalbidetu ere (programaren kodean irekitzea). Horrela, informazio ugari erants daiteke, apunte eta gomendio moduan, gero gainerako erabiltzaileen eskura jartzeko.\nOraingoz ez da zehazten 3G telefono mugikorrean edo PDA gailu batean deskargatzeko programaren bertsiorik dagoen. Etorkizunean posible balitz, Schmap giden ‘eramangarritasuna’! eraginkortasun handiagoa izango luke, bidaiatzen den bitartean erabil baitaitezke.\nflickr-eu guías-eu mapa-eu programa-eu schmapp


2021 Batzordearen lan-programa: Estrategiatik entregatzera - EU Reporter\nBatzordeak bere 2021eko lan programa, Europa osasuntsuagoa, bidezkoagoa eta oparoagoa izan dadin diseinatua, epe luzerako ekonomia berdeagoa bihurtzeko bizkortzea, aro digitalerako egokia. Legegintzako ekimen berriak biltzen ditu von der Leyen presidentearen sei asmo nagusien artean Guidelines Politikoa eta lehenik jarraitzen dio Union hitzaldian Estatuko. Lan-programa honetan zehaztutako lehentasunak bete bitartean, Batzordeak bere ahalegin guztiak egiten jarraituko du krisia kudeatzeko eta Europako ekonomia eta gizarteak erresistenteak izan daitezen.\nUrsula von der Leyen Europako Batzordeko presidenteak esan zuen: "Gure lehentasun nagusia koronabirus pandemiak mehatxatutako bizitzak eta bizibideak salbatzea izaten jarraituko du. Dagoeneko asko lortu dugu. Baina Europa ez da oraindik basotik atera eta bigarren olatua gogor ari da Europa osoan. Guztiok adi egon behar dugu eta pausoak eman behar ditugu. Europako Batzordeak ahaleginak egiten jarraituko du europarrei etorkizuneko txertoa ziurtatzeko eta gure ekonomiak suspertzen laguntzeko, trantsizio berdearen eta digitalaren bidez ".\nMaroš Šefčovič Erakunde arteko Harreman eta Aurreikuspeneko presidenteordeak esan zuen: "Europak pandemia eta bere eragin suntsitzailea kudeatzen duela ziurtatzen dugun arren, krisitik ikasgaiak ateratzen jarraitzen dugu. Hori dela eta, lan programa honetan zehaztutako lehentasunak Europako berreskurapena lortzen lagunduko dute, bai eta epe luzeko gure erresilientzia ere, etorkizuneko froga-irtenbideen bidez politika arlo guztietan. Horretarako, aurreikuspen estrategikoa eta legeak egiteko printzipio hobeak erabiliko ditugu: ebidentzian oinarrituta eta gardenak, eraginkorrak eta etorkizunerako egokiak. "\nEBren lehentasunak betetzea\n2021eko Batzordearen lan-programak estrategia batetik bestera igarotzea ikusten du sei lehentasun politiko guztietan. Trantsizio berdearen eta digitalaren bikotea gidatzeko Batzordearen erabakia berresten du - krisiaren hauskortasunetik irten eta Batasunari bizitasun berria sortzeko aukera paregabea.\n2050erako klima neutroa duen Europa lortzeko, Batzordeak Fit for 55 pakete bat aurkeztuko du 55erako gutxienez isurketak% 2030 murrizteko. Honek politika esparru zabalak estaliko ditu - berriztagarrietatik hasita energia eraginkortasuna eta eraikinetako energia errendimendua. , baita lurzoruaren erabilera, energiaren zerga, ahalegina partekatzea eta emisioen salerosketa ere. Karbonoaren Muga Egokitzeko Mekanismoak karbono isurketa arriskua murrizten lagunduko du eta berdintasuna bermatuko du EBko bazkideek klima anbizioa areagotzera bultzatuz. Gainera, Batzordeak Europako ekonomia zirkularreko ekintza plana, EBko biodibertsitate estrategia eta baserriko soroaren estrategia ezartzeko neurriak proposatuko ditu.\nAro digitala lortzeko Europa egokia\nEuropako hamarkada digitala egiteko, Batzordeak 2030 helburu digitalen argi eta garbi zehaztutako bide orria aurkeztuko du, konektibitatearekin, gaitasunekin eta zerbitzu publiko digitalekin lotuta. Pribatutasun eta konektibitate eskubidea, adierazpen askatasuna, datuen doako fluxua eta zibersegurtasunerako eskubidea izango dira ardatz. Batzordeak legedia egingo du segurtasuna, erantzukizuna, oinarrizko eskubideak eta adimen artifizialaren datuen alderdiak estaltzen dituzten arloetan. Izpiritu berarekin, Europako e-ID bat proposatuko du. Ekimenek Europarako industria estrategia berriaren eguneratzea ere jasoko dute, koronabirusaren eraginak kontuan hartzeko, baita plataformako langileen lan baldintzak hobetzeko legegintzako proposamena ere.\nPertsonentzako funtzionatzen duen ekonomia\nOsasun eta ekonomia krisia krisi soziala bihur ez dadin, Batzordeak anbizio handiko ekintza plana aurkeztuko du Europako Eskubide Sozialen Zutabea guztiz ezartzeko, Europako susperraldian inor atzean geratuko ez dela ziurtatuz. Batzordeak Europako haurren berme berria ere aurkeztuko du, osasuna eta hezkuntza bezalako oinarrizko zerbitzuetara haur guztiei sarbidea bermatuz. Gure ekonomiei laguntzeko eta Ekonomia eta Moneta Batasuna indartzeko, EBko bankuen porrotak kudeatzeko esparrua berrikusiko du, EBn mugaz gaindiko inbertsioak bultzatzeko neurriak hartuko ditu eta dirua zuritzearen aurkako borroka areagotuko du.\nEuropa indartsuagoa munduan\nBatzordeak ziurtatuko du Europak bere funtsezko zeregina betetzen duela mundu hauskor honetan, besteak beste, mundu guztiko erantzuna zuzenduz txerto seguru eta irisgarria ziurtatzeko. Komunikazio bateratua proposatuko du EBk arauetan oinarritutako aldeaniztasunerako ekarpena indartzeari buruz, gure Hegoaldeko Auzoarekin lankidetza berritzea eta Artikoko Komunikazioa. Borrokalari ohien armagabetzea, desmobilizazioa eta birgizarteratzea laguntzeko ikuspegi estrategiko berria ere aurkeztuko da. EBko laguntza humanitarioari buruzko komunikazio batek gure bazkideekin eta beste emaile batzuekin lan egiteko modu berriak aztertuko ditu.\nGure Europako bizimodua sustatzea\nCOVID-19ren aurrean, Batzordeak Europako Osasun Batasun sendoagoa eraikitzea proposatuko du, batez ere lehendik dauden agentzien eginkizuna indartuz eta ikerketa eta garapen biomediko aurreratuetarako agentzia berria sortuz. Funtzionamendua zaintzeko eta hobetzeko, Schengenen etorkizunerako estrategia berria aurkeztuko da. Migrazioari eta asiloari buruzko itun berriari legezko migrazioari buruzko hainbat neurri proposatuko dira, besteak beste, 'talentua eta gaitasunak' paketea. Beste elementu batzuen artean, migratzaileen kontrabandoaren aurkako ekintza plana dago, baita borondatezko itzulera eta birgizarteratze estrategia jasangarria ere. Batzordeak Segurtasun Batasuna indartzen jarraituko du, terrorismoari, krimen antolatuari eta mehatxu hibridoei aurre eginez. Antisemitismoari aurre egiteko estrategia integrala ere aurkeztuko du.\nEuropako demokraziaren bultzada berria\nBerdintasunaren batasuna eraikitzeko, Batzordeak haurren eskubideei eta desgaitasuna duten pertsonei zuzendutako estrategia berriak aurkeztuko ditu, baita genero indarkeriari aurre egiteko proposamena ere. Halaber, euro-krimenen zerrenda luzatzea proposatuko du, gorroto delitu eta gorroto diskurtso mota guztiak barne hartzeko. Batzordeak Europako alderdi politikoen finantzaketari buruzko arau argiagoak proposatuko ditu eta kazetariak eta gizarte zibila abusuzko auzien aurka babesteko neurriak hartuko ditu. Landa eremuen epe luzeko ikuspegiak eskualde horien ahalmen osoa aprobetxatzeko ekintzak proposatuko ditu.\nAurreikusitako ekimenen epe luzera eta eraldatzailea kontuan hartuta, inoiz baino garrantzitsuagoa da modu inpaktuenean eta etorkizuna kontuan hartuta legeak egitea. Hobeto arautzeari buruzko datozen komunikazioak azpimarratuko du berritasun hori. Sinplifikazioan eta kargaren murrizketan oinarrituko da, batez ere "banan-banan" ikuspegia sartuz. Fit for Future Plataformak Batzordeari lagunduko dio anbizio horretan, batez ere COVID-19 pandemiaren ondoren beharrezkoa. Lurrean jarduteko, Batzordeak bere hedapena areagotuko du, Europako etorkizunari buruzko konferentziak zeregin nagusia izango baitu.\nSei helburu nagusien pean dauden 44 politika helburu berrien zerrenda osoa dago hemen 1 eranskina 2021eko lan-programakoa.\nBatzordearen 2021eko lan programa Europako Parlamentuarekin, estatu kideekin eta EBko kontsulta erakundeekin lankidetza estuaren emaitza da. Batzordeak eztabaidak hasiko ditu orain Parlamentuarekin eta Kontseiluarekin batera, legegileak elkarrekin aritzeko neurriak hartzea adosten duten lehentasun bateratuen zerrenda finkatzeko.\nUrtero, Batzordeak lan programa bat hartzen du datozen hamabi hilabeteetan burutuko dituen ekintzen zerrenda zehazten duena. Lan-programak herritarrei eta kargudunei legearen berri ematen die ekimen berriak aurkezteko, zain dauden proposamenak kentzeko eta indarrean dagoen legeria berrikusteko. Ez du Batzordeak Itunen zaindari gisa duen eginkizuna betetzeko eta indarrean dagoen legeria edo Batzordeak urtero egiten dituen ohiko ekimenak betearazteko egiten ari den lana estaltzen.\n2021eko Batzordearen lan programa oso lotuta dago berreskurapen plana Europarentzate, NextGenerationEU berreskuratzeko tresnarekin eta 2021-2027 EBko aurrekontu indartua. Berreskuratzeko eta Errezilotzeko Instalazioak aurrekaririk gabeko 672.5 mila milioi euroko diru-laguntzak eta maileguak bideratuko ditu susperraldiaren lehen urtean. Bitartean, estatu kideak berreskurapen eta erresilientzia planak egiten ari dira, EBko politika berdea eta digitala helburuekin bat datozen erreformak eta inbertsioak zehazten dituztenak: trantsizio berdearen gastuaren% 37 gutxienez, eta gutxienez% 20 digitalarekin lotuta. NextGenerationEUren baitan bildutako funtsak itzultzeko, Batzordeak baliabide propio berrietarako proposamenak aurkeztuko ditu, Isuriak Negoziatzeko Sistema Berrikusita, Karbonoaren Muga Egokitzeko Mekanismoa eta zerga digitala hasita.\n2021 Batzordearen lan programa, eranskinak eta fitxa teknikoak\n2020ko Batzordearen lan programa egokitua\nEuroparen etorkizun digitala taxutzen\nGai erlazionatuak:2021 Batzordearen lan programaeuezaugarrifull-image


Iñigo Alberdi Euskadiko Orkestrako Zuzendari izateko hautagaia - Bergara - Goiena.eus\nIñigo Alberdi Euskadiko Orkestrako Zuzendari izateko hautagaia\nMaider Arregi 2006-01-19 11:30\nBi aste barru jakingo da zein izango den Euskadiko Orkestrako zuzendari nagusia. German Ormazabalek hamar urte eman ditu zuzendari gisa. Euskadiko Orkestra Sinfonikoak hartuko du erabakia.\nPozik azaldu da bergararra. Bere esanetan, "ilusio handiz" hartuko lukeen lana da. Gainera, esperientzia polita izango litzatekeela ere azpimarratu du. Alberdiren esanetan, orain nor izendatuko duten zain dago.\nIñigo Alberdi Soraluzen jaio zen 1973an eta Bergaran bizi da. Zuzenbide ikasketak egin zituen eta musika pedagogiako goi mailako titulua ere badauka. Egun, klabezineko irakaslea da eta Oñatiko banku batean egiten du lan.\nEaso abesbatzako partaide izan da eta hainbat piano kontzertu eman ditu. Baita Bergarako Orfeoiarekin. 2001. urtean, Donostiako Musika Hamabostaldiak Arantzazun antolatu zituen ekintzen zuzendari izan zen.\nAzkoitia, Bergara eta Azpeitian egiten den Organo Erromantiko Zikloko arduradun teknikoa da. Hala, musika kritika egiten du eta Eusko Ikaskuntzako musika arloko bazkide da.\nGainera, Alberdi EAJ-EA koalizioko kultura zinegotzia izan zen Bergaran 1999 eta 2003 bitartean.


Nahia Idoiaga: "Instituzioek ez dute elkarbizitzarako neurririk hartu" - Lea-Artibai eta Mutrikuko Hitza : Lea-Artibai eta Mutrikuko Hitza\nNahia Idoiaga: "Instituzioek ez dute elkarbizitzarako neurririk hartu"\nPsikologoa da Nahia Idoiaga, Euskal Herriko Unibertsitateko irakaslea. Gernika-Lumon bizi da, eta konfinamenduak jendearengan duen eragina ikertzen ari da, beste hainbat aditugaz batera: Naiara Besarategi, Amaia Eiguren, Maria Dosil, Maitane Picaza eta Naiara Ozamiz.\nArgazkia: Nahia Idoiaga\nMartxoaren 12 inguruan nabaritu zuten ikasleak oso urduri zeudela, eta ikertu beharra zegoela pentsatu zuten. Sareen bidez zabaldu dute galdetegia, Hego Euskal Herrian, eta nagusi eta umeenak bereizi dituzte. Izan ere, umeen egoera bereziki zaurgarria zela ohartu ziren; “lehenengoak izan dira etxean sartzen, eta inolako arreta sozialik ez dute izan”.\nEmaitzak jasota, zein ondorio atera dituzue helduen konfinamenduari dagokionez?\nEsan beharra daukat Aste Santu ostean beste pasaketa bat egin genuela, martxoko lehenengo aste horretatik aldaketarik zegoen ikusteko.\nAldaketarik nabaritu duzue?\nBai. Oraindik datu denak ez ditugu aztertu, baina depresioa, antsietatea eta estresa neurtzeko eskala bai aztertu dugu. Muturreko egoeretan emozionalki ateratzen diren aldagai garrantzitsuenak izaten dira, eta ikusi dugu areagotu egin zirela. Adierazgarria da hasierako deskribapenetan, orokorrean, jendeak gaixotasuna Txinagaz lotzen zuela. Hala ere, ideia horri buelta eman zioten ohartzean ez zela bakarrik Txinagaz lotutako gaixotasun bat. Hasieran beti saiatzen gara beste inoren gain jartzen fokua, baina gaixotasuna gugan zegoenean hori aldatu, eta biktima, bilau eta heroien baloreak hasi ziren azaleratzen. Heroiak medikuak eta zientzialariak izan dira; eta biktimak, kutsatu den jendea eta populazio orokorra, etxean gelditzearen derrigortasunagatik eta ondorio ekonomikoengatik… Beraz, aurreko ikerketetan ikusi ez dugun biktima kolektiboaren figura atera da oraingoan. Azkenik, bilauak normalean komunikabideak edo gobernuak izaten dira. Koronabirusaren kasuan, egia da hasiera batean bazegoela sare sozialekiko eta komunikabideekiko kexa bat bonbardaketa informatiboagatik. Baina hori aldatzen joan da, eta bestelako bilauak agertu dira. Jendeak bilauak bilatzen ditu gizartean bertan, urruntze soziala edo konfinamendua zorrotz betetzen ez dituztenen artean, eta polizia kutsua hartu dute herritarrek. Hori kontuan hartzekoa da, gizartea eraman dezakeelako bata bestearen kontra egitera osasun larrialdi egoera baten erdian. Litekeena da, baita, polizia lanetara eraman izana, nahita. Esan beharra dago osasun langileen kontrako erasoak adierazgarriak izan direla.\n“Aurreko ikerketetan ez bezala, biktima kolektiboaren figura atera da oraingoan”\nZeintzuk ziren ikerketaren ardatzak edo neurtu beharreko aldagaiak?\nBi zatitan banatu genuen. Gure lana, batetik, gizarte irudikapenetan oinarritzen da; hau da, gauzak diren moduan ulertu beharrean, jendeak nola ulertzen dituen da gizarte irudikapena deritzoguna. Berdin dio birus hau arriskutsua izatea guk ez badugu arriskutsu ikusten. Beraz, guk gizarte irudikapena neurtu gura genuen, eta, horretarako, asoziazio askeko ariketa bat erabili genuen: eskatu genien koronabirus hitza entzuterakoan burura zetorzkien lehenengo lau berbak esateko, eta gero, berba horietako bakoitza argumentatzeko. Asoziazio aske horren bidez ikusi ahal izan dugu zeri ematen dioten garrantzia. Gero, beste eskala zientifiko batean neurtu genituen antsietatea, depresioa eta estresa. Bi aldeak nahi genituen. Mila erantzun inguru batu ditugu, eta uste dut lagin polita dela.\nEgoera honen arduraduntzat edo erruduntzat du gizarteak bere burua?\nHelduen artean errudun sentimendu hori ez da hain nabaria izan, baina bai gizartean neurriak errespetatzen ez dituztenekiko. Hala ere, eztabaidagarria izan daiteke norbaitek kalean egoteko aitzakiarik duen ala ez. Umeen artean bai, erruduntzat dute euren burua, baina helduen artean, norberaren erruduntasuna baino, errudun kolektiboak bilatu dituzte. Gobernua, agian, erruduntzat joko dute epe luzera, baina hasiera batean, erantzuten zutenentzat haien besteko sakrifizioa hartzen ez zuten beste denak ziren errudunak. Hori arriskutsua da, inork ez dakielako besteek zelako sakrifizioak egiten dituzten. Eta ez du etenik izan. Instituzioetatik bultzatu den edo ez, elkarbizitzarako eta lasaitasunerako neurririk ez da eman.\n“Estres, antsietate eta depresio maila altuenak gazteen artean eman dira. Ikuspuntu positiboa atera behar zaio, baina egoera hau ez da inoren gustukoa”\nEta eman behar ziren agintarien aldetik?\nBai. Edo kasu batzuetan sotilagoa ere bada. Egunero eman dituzte komunikabideetan isunen parteak. Neurri disuasorio bat izan daiteke. Baina, bestetik, egunero jakin izan dugu zenbat jende kutsatu den, zenbat hil diren, zenbat isun ipini dituzten eta zenbat jendek ez dituen neurriak errespetatu; batzuetan, kasu konkretuekin. Ez dakit elkarbizitzarako estrategiarik onena den.\nPandemiak komunikazio tresna denetan izan duen presentzia esklusiboak kalte edo on egin dio gizarteari?\nEgia da hasierako galdetegitik jasotakoari dagokionez, komunikabideen bonbardaketa negatibotzat hartu izan dela, batez ere, gazteen artean, komunikabideetan aktiboenak direnak. 35 urtera arteko pertsonengan somatu ditugu estres, antsietate eta depresio mailarik altuenak. Arrazoietako bat izan daiteke bonbardaketa informatiboaren eragina. Baina, beste alde batetik, komunikatzaileak gizartearen ahotsa dira, eta krisi honetan gizarteak ez ditu oso ondo ulertu hartu diren neurriak. Egun batetik bestera ikastetxeak itxi zituzten, baina umeak kalean zeuden, Gasteizen. Orain ere, hartzen dituzten neurriak nahikoa kontraesankorrak dira, eta egia da komunikabideak direla tresna instituzioen eta gizartearen arteko komunikaziorako. Agintariei galdetzeko komunikabideak dira bozgorailuak. Gainera, jakina da holako krisietan baliagarria izan daitekeela mediku eta zientzialariei ere ahotsa ematea, agintarien diskurtsoak berresteko edo kontrastatzeko. Horrek lasaitu egiten gaitu.\nGaur egun dituzuen emaitzak aztertuta, gizartea kementsu dago?\nAste Santu inguruko emaitzak ditugu, eta deigarriena da antsietatea, depresioa eta estresa bereziki gazteen artean eman dela, 35 urtetik beherakoengan. Beraien bizimodua eten egin da guztiz, asko ikasleak dira, eta ikasketak airean geratu zaizkie… Hasiera batean estres maila oso altua zen gazteengan. Orain, konfinamendua luzatzen doan heinean, erdi mailako populazioan ere badoaz hazten estres, antsietate eta depresio mailak. Uste dut krisi ekonomikoak horretan ere eragin handia duela. Bestalde, zentzu batean, harrigarria ere bada 60 urtetik gorako pertsonek eman dituztela estres, antsietate eta depresio mailarik baxuenak. Baina azken horien artean bestelako emozioak agertu izan dira, adibidez, bakardadearena.\nErantzun logikorik dauka adinekoek depresio maila baxuagoak emateak?\nBai, baina kontuan izan behar da gure lagina zein izan den. Inkesta sare sozialen bidez zabaldu dugu, eta parte hartu duten pertsona helduak, heldu aktiboak dira, eta helduen artean nahikoa gazteak. Askok atxikitzen dizkiete gaixotasunak beraiek baino zaharragoak diren pertsonei, eta harrigarria iruditu zaigu. Azken finean, arintze neurriak hartu arte ez da zehaztu adin tarterik adineko pertsonak zeintzuk ziren, esateko. Agian, bestelako emozio batzuk sentitzen dituzte: bakardadea, tristura… eta beste eskala bategaz neurtu behar dira. Ardura, euren buruekiko barik, zaintza sareekikoa zen: zer gertatuko den bere seme-alabekin; zelako etorkizuna izango duten lobek… Bizitza ulertzeko modu desberdina izan daiteke.\nElkarrizteka batean aipatzen zenuen diskurtso positiboetatik harago, kexatzeko eskubidea ere badutela herritarrek.\nHasiera batean haserraldia nabaria zen, eta gero barnekoa izatera pasatu zen. Sare sozialekin lotuta dago, handik hartzen dugulako mundu perfektuaren irudia; hau da, badirudi balkoian mozorrotuta dantza egin ez duen hori ez dela inor; edo baserrian gustura egotearen irudia ere asko agertu da. Baina jende asko gaizki ari da pasatzen. Ikuspuntu positiboa atera behar zaio, bai, eta ezin dugu esan uneoro txarto gaudela; baina egoera hau inoren gustukoa ez da. Kritika puntu hori galtzea ez zait osasuntsua iruditzen.\nErlazionatutako edukia[ERREPORTAJEA] Pandemia egoeran umeak errudun sentitzen dira


Iban Arantzabal: "Gaur egun nekez ikusten dut gauden tokian egotea toki hedabideok Tokikom ez balego" - Zumaia - Baleike.eus\nBaleike 2021-04-28 10:05\nOstiralean egin zuen Tokikomek –Baleike toki komunikabideen bateraguneko kidea da– urteko batzar orokorra, Eibarren. 2020aren balorazioa egin zuten. 2021erako eta aurreragorako asmoak eta helburuak ere izan zituzten hizpide. Batzar hartan gauzatu zen presidente erreleboa ere. Izan ere, azken lau urteetan Tokikomeko presidente izan den Jone Guenetxeak Goiena Komunikazio Taldeko zuzendari nagusi Iban Arantzabali pasatu zion lekukoa.


MobileMapper 6 vrs. Juno SC - Geofumadak\nUztaila, 2009 katastroa, GPS / Ekipamendua, topografia\nHoriek esan nizkion Saiatzen naiz MobileMapper 6, aste honetan probak egingo ditugu eremuan, baina Interneten irakurtzerakoan aurten bi tresna hauen konparazio-probetan oinarritutako artikulu bat idazten dugula aurkitu dut, hemen deskargatu daitekeen alderdi garrantzitsuenen berri emango dut. orri honetatik osoa.\nMobileMapper 6 datuak Magellan Mugikorren Mapak erabiliz bildu ziren, post-prozesatzeko aukera, eta, ondoren, MobileMapper Office-rekin zuzendu zen.\nDatuak bildu ziren Trimble Juno 7.1 ArcPad eta Trimble GPScorrect luzapena erabili ondoren, datu gordinak zuzendu ziren ArcMap 9.3 eta Trimble GPS analista luzapena.\nBi gailuak polo batean muntatuta zeuden, datuak baldintza eta denbora berdinetan harrapatzeko. Ariketa neurtuz egin zen kultura-de-SAC, lehenengo hura neurtzeko ProMark 500 zentimetro zehaztasun 1 ekin dezan erreferentzia gisa eta gero probatu bi gailu batekin.\nOndorengo grafikoan lortutako datuak erakusten dira, prozesatu ondoren eta ondoren. Marra horiak Trimble-ri dagozkio (bost ibilbide), urdinak Magallanesi; ikusi nola doikuntzaren ondoren MobileMapper-en harrapaketa ia lerro bera den.\nHurrengo irudia datuen aldean daude (eta postprocessed) batean, ikusi Trimble arazo larriak ditu gisa, bi txoko puntuak atzemateko eraikinaren horrek interferentzia egiten oinean, berriz, Magellan da.\nHau soilik bisuala da. Ikus dezagun zer gertatzen den taula bateko neurketa errealekin alderatzen badugu. Banakako taulak honela agertzen dira dokumentuan, baina gure helburuetarako MS Paint izeneko programa sofistikatuarekin batera jarri ditut.\nIkus dezakezun bezala, Magallanesen neurketa guztiek (urdinez) metro azpiko zehaztasuna islatzen dute, 0.70 gehienez, 0.50 batez beste. Junorenak (horiaz) 0.40 eta 5.30 bitartekoak dira eta batez bestekoa 1.90 da.\nMagellanek ezarritako BLADE teknologiak gailuak doitasun-emaitzak sortzen dituela iruditzen zait, MobileMapper Pro-k izendatutako aurrekoaren antzekoa. abantaila batzuk eta, batez ere, prezio ezin hobean, azpimarrazio zehaztapenak ematen dituzula uste baduzu.\nOh, prezioei dagokienez, Estatu Batuetako prezioekin konparaketa hau da, 2009 martxan, erabilitako softwarea barne.\nMobileMapper 6 hartzailea\nMugikorren Mapping Software\nGuztira $ 1,495\nJuno SC Hartzailea\nGPSko luzapen zuzena\nESRIren ArcGIS GPS analista hedapena $ 1,995\nGuztira $ 5,294\nHemen ikus dezakezu dokumentu osoa, non harrapaketa baldintzak, zuzenketak eta are zehatzagoak harrera mugatuaren baldintzetan azaltzen diren.\naurreko Post«Aurrekoa Nola ezagutu fitxategi baten pasahitza\nNext Post eCADlite: Microstation alternatiba AnotherHurrengo »\n6 erantzun "MobileMapper 6 vrs. Juno SC "\nMartxoa, 2011 at\nKaixo, dokumentua deskargatzeko esteka ez da funtzionatzen\nGuatemala-n, Geomatyca-k Ashtech, Magellan eta Topcom-en produktuak banatzen ditu. 12 eremuan dago, Colonia Santa Elisa.\nHorrelakoetan, 502 2476 0061 harremanetan jar zaitezke\nGuatemalan bizi naiz, MM6-en interesa dut, non lortu dezakegula.\nHi Pedro, hemendik deskargatu dezakezu:\nEgun on Galvarezhn.\nMobilMapper Cx-en eskuliburu bat edukitzea gustatuko litzaidake, eta atzo niri bat eman zidaten, baina zintzotasunez ez dakit nola erabili eta haien onurak ustiatzeko inoiz ez dudala izan gailu horietako bat nire eskuetan. Gainera hori Postprozesatzea ere sailkatuta metroko zehaztasuna lor daiteke, baina baita dakit nola funtzionatuko ikusten dut.\nEzin al didazu laguntzen nondik buruzko informazioa lortzeko?\nBloga oso ona da, artikulu nahiko osoa da. Ekipamendua probatzeko zain nago. Bikote bat erosi dut eta entregatzeko zain nago. Kanpoko antena eta postprozesuarekin dator, beraz, 30 cm inguru lor dezaket. gelditu eta joan. Promark 2 lanarekin oinarri gisa lan egitea. Emaitzak lortzen ditugu, haiei buruz hausnartzen ditugu.\nArcGIS Pro eta QGIS 3 ikastaroa - zeregin berdinen ingurukoak\nIkasi GIS programa biak erabiliz, datu eredu berberarekin Abisua QGIS ikastaroa jatorriz gaztelaniaz sortu zen, ...


Mikel Manzisidor mutrikuarrak Interjaiko finalerako txartela eskuratu du - Lea-Artibai eta Mutrikuko Hitza : Lea-Artibai eta Mutrikuko Hitza\nMikel Manzisidor mutrikuarrak Interjaiko finalerako txartela eskuratu du\nAtzelari mutrikuarrak Laloorekin batera lortu du finalerako txartel preziatua. Antxon Alberdi etxebarritarrak eta Aitor Elkorobarrutiak, berriz, azken finalerdia jokatuko dute barikuan Berriatuan.\nMikel Manzisidor, ezkerrean, alboan Laloo duela\nInterjai Txapelketaren lehen fasea datorren barikuan [azaroak 8] amaituko dute Berriatuko Mendibarren pilotalekuan. Eta jada ezagutzen da finalerako zuzenean sailkatu den lehen bikotea. Pauen zapatuan [azaroak 2] lortutako emaitza onari esker, Mikel Manzisidor atzelari mutrikuarra eta Laloo dira lehen finalistak.\nAntxon Alberdi etxebarritarra eta Aitor Elkorobarrutia, berriz, finalerdietarako sailkatuta daude. Finalean sartzeko falta den txartel bakarraren bila kantxaratuko dira barikuan Berriatuan, Aaron eta Zugaitzen aurka.\nZapatuan Pauen jokatu zuten Interjai Txapelketako jardunaldia oso lehiatua izan zen. Lehen partiduan Gaizkaren eta Mikel Elkorobarrutiaren aurka 2-1 (15-12, 13-15 eta 5-2) irabazi zuten Laloo eta Mikel Manzisidorrek.\nLehen jokoan Gaizka eta Elkorobarrutia bikain hasi ziren 0-6 aurretik jarriz. Jokoa kontrolpean zutela zirudien, baina Laloo eta Manzi erreakzionatzen hasi ziren, lehen puntua eskuratuz. Bigarren jokoan markagailuaren agintea Gaizkak eta Elkorobarrutiak eraman zuten. Eta Lalook eta Manzik partida bideratzea lortu bazuten ere, azken tantoak Gaizkaren eta Elkorobarrutiaren aldekoak izanda, jokoa eurena egin zuten. Kitarakoan Laloo eta Manzi oso azkar jarri ziren aurrean. Neurketa kontrolpean eduki zuten uneoro, eta 5-2 irabazita finalean aritzeko txartela eskuratu zuten.\nBigarren neurketa Aaronek eta Zugaitzek irabazi zuten. 2-1 (7-15, 15-10 eta 1-5) irabazi zieten Etxeberriari eta Ibarluzeari. Aaronek eta Zugaitzek lehen jokoa airean irabazi zuten. Etxeberri eta Ibarluzea irabaztean hasi baziren ere, aurkariek oso azkar egin zuten ihes, garaipen erosoa lortzeko. Bigarren jokoan askoz hobeto hasi ziren Etxeberri eta Ibarluzea. Ibarluzea atzean bikain ibili zen, eta lehen tantotik eraman zuen jokoaren agintea. Kitarakoa berdinduta hasi bazuten ere Aaronek eta Zugaitzek ihes egin zuten erabakigarriak izan ziren tanto laburrekin.\nBerriatuko Mendibarren frontoian, berriz, amaierara ailegatzen ari den Xisterako Mutilen Zirkuituko jardunaldia lehiatu zuten barikuan [azaroak 1]. Faboritoek ez zuten hutsik egin, eta hiru mailetan ez zen aparteko ezustekorik egon.\nLehen Mailako aurreneko kiniela Zuloagak eta Urangak irabazi zuten. Bigarren kiniela, berriz, Antxon eta Goixerrik irabazi zuten. Bigarren Mailan Vidalek eta Olazagaztik irabazi zuten aurreneko kiniela. Bigarren kiniela Galletebeitiak eta Aguasek irabazi zuten. Hirugarren Mailan, azkenik, hiru kiniela jokatu zituzten, 10 tantotara. Boninek eta Iriondok lortu zuten lehen garaipena. Bigarrena Boninek eta San Josek irabazi zuten eta azkenekoa Urreistik eta Basterretxeak eraman zuten.\nKadeteek ere Berriatuan jokatu zuten barikuan; bi kiniela jokatu zituzten 15era. Aurrenekoa Olabarria eta Abel Rodriguezek irabazi zuten eta azkeneko kiniela Garcia eta Abel Rodriguezek irabazi zuten.\nDomekan [azaroak 3], berriz, emozioz beteriko partiduak jokatu zituzten Tolosako Beotibar pilotalekuan. Nesken topaketaren barruan bi kiniela jokatu zituzten. Lehenengoa Aldalurrek eta Gogenolak irabazi zuten, eta bigarrena, berriz, Roblesek eta Moralesek.\nOstean, jokoetako partida bikainak jokatu zituzten. Aurreneko neurketa irabazi zuten Carlak eta Bereziartuak. 2-0 (15-10 eta 15-13) irabazi zuten Giselaren eta Arairen aurka. Bigarren jokoan kitarakoa ere jokatu behar izan zuten. Gisela eta Mariona izan ziren garaile, Merinoren eta Arairen aurka 1-2 irabazi eta gero. Azkeneko norgehiagoka ere oso oan izan zen, eta hor ere kitarakoa behar izan zuten. Carla eta Raquel atera ziren irabazle Jauragiren eta Bereziartuaren aurka 2-1 irabazi ondoren.


"Transgenikoak ez ditugu ezertarako behar" - Nafarroako Hitza “Transgenikoak ez ditugu ezertarako behar” – Nafarroako Hitza\n“Transgenikoak ez ditugu ezertarako behar”\n2018, apirilak 06 Elkarrizketak 1008\nZer arrazoi dago transgenikoei ezetz esateko?\nLehenengo arrazoia eta oinarrizkoena da ez ditugula ezertarako behar. Esan ohi da transgenikoak teknologia bat direla, eta arazo bati irtenbidea ematen diotela, goseari, hain zuzen ere. Baina gosea ez da arazoa, arazo baten sintoma baizik. Eta munduko gosea ez da ekoizpen arazo bat, banaketa arazo bat baizik. 1939. urtean John Steinbeck idazleak The grapes of wrath eleberria argitaratu zuen. Besteak beste, lan horretan esaten da gizakiok elikatzeko fruituak sortu ditugula, baina ez garela gai izan fruitu horiek jateko sistema sortzeko. Hortaz, fruituak lurrean usteltzen ari dira prezioari eusteko. Berdin jarraitzen dugu, Lleidan udaro gertatzen da. Ez dakit zenbat tona fruta botatzen dute, prezioari eusteko.\nTransgenikoek ekoizpena handitzen dutela diote. Ados zara?\nEz da egia. Kataluniako Generalitateak urtero kaleratzen dituen txostenak aztertzen ditut, eta urtez urte, labore transgenikoen errendimendua ez da handiagoa. Gainera, landareak hobetzeko ohiko teknikek hobeki funtzionatzen dute. Afrikan pare bat proiektu daude, eta lehorteak eta zoru pobreak jasaten dituzten barietateak sortu dituzte, hain zuzen ere. Hobetu dituzte haziak eta horien artean ez dago hazi transgenikorik.\nOrduan, arrazoirik dago transgenikoei baietz esateko?\nHaziak patentatu nahi badituzu beharrezkoak dira transgenikoak. Azken finean, hori da helburua: hazien merkatua kontrolatzea. Transgenikoak existitzeko arrazoia hazien jabetza intelektuala existitzea da. Patentea dute transgenikoek, ohiko barietateek ez bezala. Hazi ez-transgenikoak gorde ditzakete nekazariek urtez urte; hazi transgenikoak, aldiz, ez. Epaiketak egon dira nekazariekin gai horren harira. Horregatik esaten dut azken xedea milioika euro mugitzen duen merkatu bat kontrolatzea dela. Oso esku gutxitan dagoen teknologia baita, eta teknologia horren gainean hazi enpresen kontrola dago.\nLiburuan zalantzan jartzen duzu transgenikoen segurtasuna. Zer dela eta?\nTransgenikoek osasunean eraginik ez dutela esan ohi da. Esaldia erdi-egia da. Hasteko eta behin, transgenikoak merkatuan jarri baino lehen ez da inolako ikerketarik egin. Merkaturatu dituzten enpresek ez dituzte beren eraginak ikertu, eta hori kontsumitu baino lehenago egin behar da. Inoiz ez gero. Bigarrenik, merkaturatzen hasi zirenetik ez dute begiratu gizakiengan zer nolako eraginik duten. Ez da alderatu transgenikoak kontsumitzen dituen norbait kontsumitzen ez dituen norbaitekin. Kontua da ezinezkoa dela, ezin dugula jakin. Ameriketako Estatu Batuetan ez da etiketan azaltzen. Europan, berriz, bakarrik azaltzen da 0,9 baino gehiago dituzten produktuetan. Hortaz, ezin da ziurtatu.\nTransgenikoak benetan arriskutsuak al dira?\nPertsonekin egindako hiru ikerketa daude, eta hirurek arazoak dituzte. Lehenengoan ikusi zuten elikagai transgenikoetan sartutako geneak gizakion hesteko mikroflorara igarotzen zirela. Inork ez zuen jarraitu ikerketarekin. Kanadan emakumeekin egindako ikerketa batean ondorioztatu zen emakumeen ehuneko altu batek eta haien fetuek Bt toxina zutela odolean. Toxikoa da. Azkenik, Korean egindako ikerketa batean diote soja transgenikoak immunologia-erreakzio desberdin bat eragiten duela. OMEk ere ohartarazia du minbizia sor dezakeela glisofatoak. Munduan gehien saltzen den pestizida da. Inoiz ez dute esanen artoa herbizida dela, baina hori da duena. Arto hori jaten baduzu herbizida jaten ari zara.\nNafarroan 7.200 arto transgeniko hektarea daude. Zer gertatzen da arto ekologikoa erein nahi dutenekin?\nEzin dute. Lleidan berdina gertatu da. Arto ekologikoa ereiten zuten nekazariak desagertu dira, kutsadura arazoak daudelako. Elkarbizitza ezinezkoa da, ezin zaie murrurik jarri soroei. Dena galdu dute, eta orain arto ekologikoa ekartzen da Italiatik. Azken finean, eredua da. Elikagai merkea sortzea nahi dute, biztanleria kontent egoteko, eta KPI kontsumo prezioen indizea ez igotzeko. Baina ohiko nekazariak ezin du ezer egin, merke ekoizteko hektarea asko behar dituelako.\nGizartean zer iritzi dago, zure ustez, elikagai transgenikoen inguruan?\nEgin diren inkestek diote herritarren gehiengoak ez duela transgenikorik nahi. Suitzan erreferenduma egin zen, eta ezezkoak irabazi zuen. Italian, Frantzian eta Grezian ez dute transgenikorik erabiltzen. Kontua da desinformazioa eta interes falta ere dagoela, eta askotan gai hauen inguruan informatzea kostatzen zaigu. Gainera, zientziaren arloko gai gisa aurkezten digute, baina gai politikoa da. Hartzen ditugun erabakiak politikoak dira, ez zientifikoak.\nIruñea Transgenikorik Gabeko Gune izendatu dute. Nafarroako beste 22 udalerrik bat egin dute adierazpenarekin. Zer-nolako ondorioak ditu?\nAdierazpen hutsa da, baina beharrezkoa da, aldi berean. Presioa egitea da kontua, eta gaia mahai gainean jartzea da helburua; horrelako urratsak egin behar ditugu borroka irabazteko. Azken finean, bi ereduren arteko borroka da hemen gertatzen ari dena. Zer nahi dugu? Hori da gakoa. Transgenikoek bide batetik eramaten gaituzte eta, nik, behintzat, ez dut hori nahi.\n« Asmoek errealitatea dute zain\nZazpi ahots paperera »


Muñoaren ikastola, debalde - Ahotsak.eus\nMuñoaren ikastola, debalde
Don Migel Muñoaren ikastola debaldekoa zen, eta opariak ematen zizkieten; baita jakiak ere, Gabonetan. Meza ondoren, pastelak. Ikatz kalean zegoen ume txikien eskola, eta Konstituzio plazara joaten ziren gero neskak; bestela, San Bartolomera; mutilek jarraitu egiten zuten, eta lanbideak ere ikasten zituzten. Solfeoa ere ikasten zuten. Mutilentzat jolaslekua eta elkartea ere bazeuden. Arrantzaleek ere laguntza eskatzen zioten Muñoari.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-046-003 kodeko bideoa nahi duzula aipatzea: ahotsak@ahotsak.eus\nDon Migel Muñoaren ikastola debaldekoa zen, eta opariak ematen zizkieten; baita jakiak ere, Gabonetan. Meza ondoren, pastelak. Ikatz kalean zegoen ume txikien eskola, eta Konstituzio plazara joaten ziren gero neskak; bestela, San Bartolomera; mutilek jarraitu egiten zuten, eta lanbideak ere ikasten zituzten. Solfeoa ere ikasten zuten. Mutilentzat jolaslekua eta elkartea ere bazeuden. Arrantzaleek ere laguntza eskatzen zioten Muñoari.\nGaia(k): Familia eta harremanak » Bikote kontuak » Genero berdintasuna , Ohiturak eta bizimodua » Erlijioa » Elizaren jarrera , Ohiturak eta bizimodua » Hezkuntza » Ikastolak , Ohiturak eta bizimodua » Hezkuntza » Eskola , Familia eta harremanak » Herriko giroa » Pertsonaia ezagunak\nLauzirika gotzainari dantzan egin behar derrigorrean\nGerra osteko lan klandestinoak\nEskola nazionala eta Hidalgoren partikularra\nEzkondu eta gero lanean jarraitzea


Sainte-Florence (Gironda) - Wikipedia, entziklopedia askea.\nDaniel AMBLEVERT (2014-2020)\n44° 48′ 46″ N, 0° 05′ 29″ W / 44.8128°N,0.0914°W / 44.8128; -0.0914Koordenatuak: 44° 48′ 46″ N, 0° 05′ 29″ W / 44.8128°N,0.0914°W / 44.8128; -0.0914\nSainte-Florence (Gironda) (Frantzia)\nSainte-Florence (Gironda) (Okzitania)\nCivrac-sur-Dordogne, Mérignas, Saint-Pey-de-Castets, Sainte-Terre eta Saint-Vincent-de-Pertignas\nSainte-Florence (frantsesez eta ofizialki: Sainte-Florence) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 126 biztanle zituen.\n2007an Sainte-Florence udalerrian erroldatutako biztanleak 126 ziren. Familiak 48 ziren, horien artean 12 pertsona bakarrekoak ziren (12 bakarrik bizi ziren gizonak), 12 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 59 etxebizitza zeuden, 50 familiaren etxebizitza nagusia ziren, 3 bigarren erresidentzia ziren eta 6 hutsik zeuden. 58 etxeak ziren eta 1apartamentu bat zen. 50 etxebizitza nagusietatik 43 bere jabearen bizilekua ziren, 5 alokairuan okupaturik zeuden eta 2 doan lagata zeuden; 6 etxek hitu gela zituzten, 9 etxek lau zituzten eta 35 etxek bost zituzten. 41 etxek euren parking plaza propioa zuten azpian. 24 etxetan ibilgailu bat zegoen eta 23 etxetan bat baino gehiago zituzten.\n2007an lan egiteko adina zuten pertsonak 85 ziren, horien artean 67 aktiboak ziren eta 18 inaktiboak ziren. 67 pertsona aktiboak lanean(33 gizon eta 34 emakume) zeuden.. 18 pertsona inaktiboetatik 6 erretiraturik zeuden, 4 ikasten zeuden eta 8 "bestelako inaktibo" gisa sailkaturik zeuden.\n2009an Sainte-Florence udalerrian 52 unitate fiskal zeuden, 130 pertsonek osaturik. Pertsona bakoitzeko diru-sarrera fiskalaren mediana urteko 15.677,5 euro zen.\n2000. urtean Sainte-Florence udalerrian 10 nekazaritza-ustiategi zeuden, 154 hektarea erabiltzen.\nSaint-Vincent-de-Pertignas (2,1 km)\nSaint-Pey-de-Castets (2,4 km)\nSainte-Terre (2,5 km)\nMérignas (3,1 km)\nSaint-Jean-de-Blaignac (3,7 km)\nMultimedia: Sainte-Florence (Gironde)\nBNF: 15256450b (data)\nOrriaren azken aldaketa: 4 abendua 2019, 10:55.


Feminismoa – Guraso.eus\nBada azken aldian bereziki indartu den eta kezkatzen nauen korronte bat amatasunen inguruan: erruduna bilatzea (eta kausalitateaz, beti da ama). Aintzinako zenbait…\n2022-04-18\tAinhoa Aira Calero\nHilekoaz hitz egiten hasi aurretik, alua eta umetokiarekin jaiotzen diren pertsonen sozializazioaz hitz egin nahiko nuke. Izan ere, jendarte honetan ez da…\nMartxoaren 8a da gaur. Egun berezia; guraso eta hezitzaile moduan, ospatzeko, aldarrikatzeko, gozatzeko, borrokatzeko… eguna izan daiteke. Aitzakia hitz egiteko, eguneroko lanari…\n“Ezin duzu gustoko kirola egin, gustoko kolorea ezin duzu jantzi, arropa hau da jantzi egokia zuretzat, bakarrik emozio batzuk ahal dituzu azaldu…\nEskainiko zaizkigu plastikoa, konduktismoa oinarri duten jostailu zurrunki egituratuak, partxis koloreak, Disney iruditeria, generoaren/adinaren arabera banandutako orotariko produktuak, elikadura, garbitasun edota osasun…\n2021-11-03\tNora Salbotx\nHondar urte hauetan maiz aditu dugu, aritu gara, gentrifikazioaz solasean. Gentrifikazioa espazioarekiko antolatze eta erabilera merkantilista basati baten gisara ikusita ulertu da…\nIkasturte berriarekin batera hezkuntza egitasmo ezberdinak martxan jarri dira. Erronka asko eta kolosalak ditugula jendarte moduan eta hezkuntza dugu hauei aurre egiteko…\n2021-05-24\tJune Fernandez\nSarrerako argazkiaren egilea: Aintzina Monasterio/Busturialdeko Hitza Bizitza modernoko indibidualismoak eta estresak baserriko isolamenduarekin bat egiten dute Muxikako emakumezko gurasoen bizitzan. Antzerki laborategi…\n2021-04-13\tNahia Alkorta Elezgarai\nHaur zaharrenarekin haurdun nengoenean sentitu nuen lehen aldiz nire burua deseroso esparru segurutzat nituen zenbait ingurutan. Haurdunaldi aurretik asko hausnartu nuen ea…\nBrigitte Vasallok idatzia eta Danele Sarriugartek euskaratua Pikara magazinerako. Umerik ez zeukana ez omen zen emakume: gogor borrokatu gara eraikuntza hori deseraikitzeko….\nZiklikoki bizitzen proiektuaren sortzailea da Enara Iruretagoiena Dominguez eta gaztetxoei menarkia eta hilerokoa ikuspuntu zabalagoaz bizitzen laguntzeko gakoak ematen ditu. Menarkia hitza…\nEguberriak gerturatu ahala, Olentzero eta Mari Domingiri gutunak idazten laguntzeko, ohikoa izaten da postontzi edo denda izkinetan jostailuen katalogoak aurkitzea. Nolanahi ere,…\nHezkidetzari buruzko formakuntza saioak egin ohi ditu Matiz elkarteko Ane Ortiz Ballesterosek. Gizartean errotuta dauden hainbat sinismen eta jokabide jartzen ditu ezbaian,…\nIlazki Gainzak eta Nerea Uriak duela bost urte sortu zuten Kalaka kooperatiba. Komunikazioa eta berdintasuna ardatz hartuta, hainbat zerbitzu eskaintzen dituzte, baina…